Η καταστροφή του Αλσους, ο Μελισσανίδης και τα αριστερά δεκανίκια του | Περιβάλλον | Eksegersi.gr\nΠλοήγηση:Αρχική»Περιβάλλον»Η καταστροφή του Αλσους, ο Μελισσανίδης και τα αριστερά δεκανίκια του\nΗ καταστροφή του Αλσους, ο Μελισσανίδης και τα αριστερά δεκανίκια του\nBy Eksegersi.gr 6 Ιούν 2014, 00:00\nΔεν είπε τίποτα το συγκλονιστικό ο βουλευτής του ΣΥΡΙΖΑ Βαγγέλης Αποστόλου, στη δεύτερη συνεδρίαση της Διαρκούς Επιτροπής Παραγωγής και Εμπορίου της Βουλής (Δευτέρα, 2.6.14), η οποία συζητούσε το νομοσχέδιο για τα Νέα Ρυθμιστικά Σχέδια Αθήνας και Θεσσαλονίκης. Τα αυτονόητα είπε. Αυτά που υποστηρίζουμε και εμείς από τις στήλες της «Κόντρας» και κάτοικοι της Νέας Φιλαδέλφειας από τις στήλες τοπικών Μέσων και με δημόσιες παρεμβάσεις τους, σχετικά με την κυοφορούμενη καταστροφή του Αλσους της πόλης.\nΣυμπυκνώνουμε την τοποθέτηση του βουλευτή:\n1. Τα άρθρα 81 και 82 του νομοσχεδίου είναι «πακέτο». Το 81 δίνει άμεσα κομμάτι 6 στρεμμάτων Αλσους στον Μελισσανίδη, ενώ το 82 επιτρέπει την εκχώρηση στην ίδια επιχείρηση 5% της έκτασης του Αλσους, δηλαδή 24 στρέμματα συνολικά. Είπε ο Β. Αποστόλου: «Θέλω να είμαι ξεκάθαρος. Κύριε Υπουργέ, τα άρθρα 81 και 82, πάρτε τα πίσω. Γιατί το 81 δεν θα λύσει κανένα πρόβλημα και το 82 ανοίγει τον "Ασκό του Αιόλου", όταν λέει για όλη την επικράτεια πλην Αθήνας και Θεσσαλονίκης. Εκεί επιτρέπεται η χρήση κομματιού άλσους, για ανάγκες αθλητικές, ανάγκες αναψυχής. Ξέρουμε τι συμβαίνει σε όλη την Ελλάδα. Αρα, λοιπόν, εκεί πρέπει ο Υπουργός να τα πάρει πίσω».\n2. Η ρύθμιση που επιχειρείται να περάσει τώρα είναι ίδια με τη ρύθμιση του 2002, η οποία κρίθηκε αντισυνταγματική από το ΣτΕ. «Θέλω να πω απευθυνόμενος στους παράγοντες της ΑΕΚ, ότι επιχειρήθηκε η συγκεκριμένη διαδικασία και το 2002. Το ξέρετε όλοι ότι πραγματικά με το ν.3044/2002 και το άρθρο 19, χωροθετήθηκε στα πλαίσια του εγκεκριμένου ρυμοτομικού σχεδίου της Νέας Φιλαδέλφειας, αυτό που σήμερα επιχειρείται με το άρθρο 81. Ομως, η συγκεκριμένη περίπτωση, σύμφωνα με την απόφαση του ΣτΕ στο ν.1847/ 2008 απορρίφθηκε».\n3. Η διαδικασία που ακολουθείται είναι παράνομη. «Τι έπρεπε λοιπόν να κάνει η ΑΕΚ ως Ερασιτεχνικό Σωματείο; Να ζητήσει την παραχώρηση της έκτασης των 6 στρεμμάτων από την Διεύθυνση Αγροτικής Ανάπτυξης ή την Κτηματική Υπηρεσία του Δήμου. Εφόσον αυτές οι υπηρεσίες δεν απαντού-σαν, έπρεπε να ζητήσει την παραχώρηση της συγκεκριμένης έκτασης από την Διεύθυνση Δασών Αθηνών. Εκεί κάπου σε αυτές τις τρεις υπηρεσίες, θα έβρισκε ποιος έχει την συγκεκριμένη κυριότητα. Αυτό όμως, προϋπέθετε να γίνει άρση της αναδάσωσης στο συγκεκριμένο τμήμα. Εκεί λοιπόν είναι το πρόβλημα, το οποίο θα βρει πάλι μπροστά της η συγκεκριμένη ρύθμιση».\n4. Η ρύθμιση που επιχειρείται, επειδή είναι αντισυνταγματική, θα απορριφθεί από το ΣτΕ, όταν προσβληθεί. «Η αναδάσωση στα άλση είναι αναδάσωση στο διηνεκές. Δεν είναι μία αναδάσωση η οποία προέκυψε εξαιτίας του ότι κάηκε ή καταστράφηκε κάποια περιοχή και αυτόματα κηρύσσεται αναδάσωση. Είναι άλλος ο χαρακτήρας στην συγκεκριμένη περίπτωση και αυτό βεβαίως είναι ένα ζήτημα, το οποίο αλλεπάλληλες αποφάσεις του ΣτΕ το έχουν καθιερώσει.\nΑρα λοιπόν, από αυτή την άποψη κακώς επιχειρείται μία ρύθμιση η οποία αύριο θα αντιμετωπίσει πρόβλημα, εκτός αν κύριε Υπουργέ, μπαίνουμε στην λογική όπως στην περίπτωση του MALL, όπου τα έγραψαν όλα στα παλιά τους τα παπούτσια, στήθηκαν εκείνα τα συγκροτήματα και σήμερα βεβαίως έχουν κηρυχθεί παράνομα και κατεδαφιστέα. Τώρα, ούτε ένα πρόστιμο δεν μπορούμε να εισπράξουμε, όταν έρχεται το συγκεκριμένο ρυθμιστικό και νομιμοποιεί ουσιαστικά όλες αυτές τις καταστάσεις (…) Δεν είναι απλό το ισοζύγιο το ότι παίρνουμε μία έκταση από εδώ και την πάμε πιο πέρα και εκεί φυτεύουμε νέα δέντρα και ισοφαρίζουμε. Οχι και αυτό φαίνεται και από την ρύθμιση που γίνεται στο άρθρο 82, γιατί εκεί λέει όχι άλλες τέτοιου είδους παρεμβάσεις, στην Αθήνα, στη Θεσσαλονίκη ή στον Πειραιά. Καταλαβαίνετε λοιπόν ότι φάσκει και αντιφάσκει με μία ρύθμιση η οποία ουσιαστικά θα καταρριφθεί στο Συμβούλιο της Επικρατείας».\nΑπό την τοποθέτηση του Β. Αποστόλου απουσιάζει η αναφορά στη μετατροπή των αλσών σε Μητροπολιτικά Πάρκα, η οποία επίσης συντελεί στην καταστροφή δασικού πλούτου. Για παράδειγμα, στο Αλσος Νέας Φιλαδέλφειας, εκτός από τα 24 στρέμματα που παραχωρούνται στον Μελισσανίδη (τα έξι άμεσα, τα υπόλοιπα στο μέλλον), θα μπορούν να αναπτυχθούν και «ειδικές χρήσεις», οι οποίες δεν προσδιορίζονται ούτε ως προς την έκταση ούτε ως προς το είδος. Το σημειώνουμε όχι για να κάνουμε κριτική στο βουλευτή που το παρέλειψε, αλλά για να υπάρχει μια πληρέστερη εικόνα της κυοφορούμενης περιβαλλοντικής καταστροφής.\nΟ Β. Αποστόλου, όμως, που είπε τα αυτονόητα, αποδοκιμάστηκε από τη συνάδελφό του Ελένη Αυλωνίτου, η οποία χαρακτήρισε προσωπικές τις απόψεις του και κατέληξε με ύφος χιλίων καρδιναλίων: «Εγώ, λοιπόν, σας λέω ότι η άποψη του ΣΥΡΙΖΑ είναι αυτή. Είναι τελειωμένο αυτό»! Μόλις δυο μήνες συμπλήρωσε στη Βουλή η Ε. Αυλωνίτου (διαδέχτηκε την παραιτηθείσα Ρ. Δούρου), αλλά το εξουσιαστικό στιλάκι το αφομοίωσε πλήρως. Αν αξίζει να σημειωθεί κάτι, είναι πως στη γυμνάστρια-εργοφυσιολόγο Αυλωνίτου, που δεν έχει ιδέα από δασική νομοθεσία και περιβαλλοντικά θέματα, ανατέθηκε να «αδειάσει» τον δασολόγο Αποστόλου, που αν μη τι άλλο γνωρίζει το αντικείμενο. Δεν το έκανε η εισηγήτρια (και μόνη αρμόδια να παρουσιάζει τη γραμμή του κόμματος) Α. Θεοπεφτάτου. Το έκανε μια βουλευτίνα που δεν είναι μέλος της συγκεκριμένης Επιτροπής, όπως προκύπτει από την ιστοσελίδα της Βουλής (ούτε η Δούρου, την οποία αντικατέστησε, ήταν).\nΗ Αυλωνίτου, όμως, ήταν κατοχυρωμένη. Ο ΣΥΡΙΖΑ δεν περιορίστηκε στα όσα είχε ανακοινώσει στην προηγούμενη συνεδρίαση της Επιτροπής (29 Μάη) το τρίο Πάντζας-Αυλωνίτου-Στρατούλης, αλλά εξέδωσε επίσημη ανακοίνωση του Αθλητικού Τμήματος, η οποία αναρτήθηκε και στην ιστοσελίδα του κόμματος, η οποία κατέληγε ότι «ο ΣΥΡΙΖΑ θα καταψηφίσει ολόκληρο το νομοσχέδιο για το Ρυθμιστικό σχέδιο Αθήνας – Θεσσαλονίκης, πλην του άρθρου 81 που αναφέρεται στο γήπεδο της ΑΕΚ».\nΠρόκειται γα ένα μνημείο υποκρισίας και ψευδολογίας. Πώς μπορεί να διαχωρίζει κάποιος το άρθρο 81 από το άρθρο 82, όταν και τα δύο αναφέρονται σε εκχώρηση τμημάτων του Αλσους στην επιχείρηση Μελισσανίδη; Πλέον δεν το λέμε μόνο εμείς, δεν το λένε μόνο οι κάτοικοι της Φιλαδέλφειας, το λέει επιπρόσθετα και ο –δασολόγος το επάγγελμα– βουλευτής Αποστόλου.\nΗ υποκρισία έγκειται στο εξής: ο ΣΥΡΙΖΑ θα ψηφίσει το άρθρο 81 (το παράνομο και αντισυνταγματικό, όπως και ο ίδιος ο βουλευτής του υποστηρίζει), αλλά όχι το άρθρο 82. Αυτό θα το ψηφίσουν οι υπόλοιποι και βέβαια ο ΣΥΡΙΖΑ δε θα ζητήσει ονομαστική ψηφοφορία. Θα τ’ αφήσει να περάσει χαλαρά. Πώς γίνεται, όμως, από τη μια να λες ότι δε θα ψηφίσεις το άρθρο 82 και από την άλλη να ισχυρίζεσαι, στην ίδια ανακοίνωση, ότι εξασφάλισες την «προστασία και θωράκιση του δασικού χαρακτήρα του άλσους»; Πώς εξασφάλισες θωράκιση και προστασία, όταν δεν απαίτησες να αποσυρθεί το άρθρο 82 για να ψηφίσεις το 81; Οταν, δηλαδή, δεν έκανες ούτε ένα στοιχειώδες ρεφορμιστικό παζάρι με τον Μελισσανίδη, αλλά υποτάχτηκες πλήρως στα σχέδιά του;\nΣτην ίδια ανακοίνωσή του ο ΣΥΡΙΖΑ αντιμετωπίζει τους κατοίκους της Νέας Φιλαδέλφειας και των γύρω περιοχών ως Χαχόλους, γράφοντας ότι συμφώνησε με τον Μελισσανίδη «το ισοζύγιο έκτασης άλσους που παραχωρείται στην ΑΕΚ, πέραν αυτού που της ανήκει, να αντιστοιχηθεί με εξαγορά ισόποσης έκτασης από την πλευρά της ΑΕΚ εντός Νέας Φιλαδέλφειας, η οποία να χαρακτηρισθεί ως κοινόχρηστη έκταση πρασίνου ή άλσος».\nΑυτό το δικαίωμα (δηλαδή του αποχαρακτηρισμού άλσους και της δήθεν ανταλλαγής του με ισόποση έκταση σε άλλο σημείο της πόλης) δεν το έχει κανείς, όπως επεσήμανε και ο Β. Αποστόλου. Δεν είναι τσιφλίκι κανενός το άλσος, για να κόβει φέτες και να τις «ανταλλάσσει». Υπάρχουν διαδικασίες που πρέπει να ακολουθηθούν. Ο ΣΥΡΙΖΑ, που δεν χάνει την ευκαιρία να κατακεραυνώνει τη συγκυβέρνηση για κουρέλιασμα του συντάγματος, στη συγκεκριμένη περίπτωση υποστηρίζει μια κατάφορα αντισυνταγματική πράξη σε βάρος του περιβάλλοντος. Για ποιο λόγο; Για να υποστηρίξει τα συμφέροντα του Μελισσανίδη.\nΚαι κάτι σαν υστερόγραφο σ’ αυτό το θέμα. Στη δεύτερη συνεδρίαση της Επιτροπής της Βουλής, η εισηγήτρια του ΣΥΡΙΖΑ Αφροδίτη Θεοπεφτάτου, που είναι σχετική με το αντικείμενο, δεν πήρε καθόλου το λόγο. Δεν ξέρουμε καν αν πήρε μέρος στη συνεδρίαση. Ο Δημήτρης Στρατούλης, ο οποίος στην προηγούμενη συνεδρίαση ανακοίνωσε με πανηγυρικούς τόνους τη συμφωνία ΣΥΡΙΖΑ-Μελισσανίδη, δεν πήρε το λόγο να αντιπαρατεθεί στον Β. Αποστόλου (κάποτε ανήκαν και οι δύο στο λεγόμενο Αριστερό Ρεύμα του ΣΥΡΙΖΑ). Ο ρόλος αυτός ανετέθη στην παντελώς άσχετη Ε. Αυλωνίτου, που έδωσε (με επιτυχία) τις δικές της εξετάσεις στο κεφάλαιο.\nΠλην του Β. Αποστόλου, άλλες αντιρρήσεις δεν εκφράστηκαν από καμιά πλευρά. Ηταν μια διαδικασία «ξεπέτας», που απεκάλυψε ότι αυτό το νομοσχέδιο δεν προωθείται για να θεσπίσει τα Νέα Ρυθμιστικά Σχέδια, αλλά αποτελεί το φερετζέ για να προωθηθεί η μεγάλη μπίζνα του Μελισσανίδη σε βάρος του Αλσους της Νέας Φιλαδέλφειας. Στην τρίτη συνεδρίαση της Επιτροπής, η εισηγήτρια Α. Θεοπεφτάτου ανακοίνωσε τη συμφωνία του ΣΥΡΙΖΑ στο σχέδιο Μελισσανίδη, η οποία –όπως είπε– θα κατατεθεί με τη μορφή τροπολογίας (την οποία έχει αποδεχτεί ο υπουργός Ι. Μανιάτης).\nΨευτιές του προέδρου της ΑΕΚ\nΗ προσπάθεια του ΣΥΡΙΖΑ και του Μελισσανίδη να κρύψουν την αλήθεια για την καταστροφή του άλσους υποστηρίχτηκε από τον πρόεδρο της ερασιτεχνικής ΑΕΚ Αλέξανδρο Αλεξίου, ο οποίος παρέστη στην Επιτροπή της Βουλής, αντί του Μελισσανίδη που είχε αρχικά ανακοινωθεί. Μετά τους τραμπουκισμούς στο Πνευματικό Κέντρο Νέας Φιλαδέλφειας, κρίθηκε ότι δεν συνέφερε η παρουσία του Μελισσανίδη στη Βουλή.\nΗ Ε. Αυλωνίτου του έκανε μερικές ερωτήσεις με αβανταδόρικο χαρακτήρα, στις οποίες απάντησε με άνεση, παρουσιάζοντας μια ψευδή εικόνα, σύμφωνα με την οποία θησαυροί θ’ αρχίσουν να τρέχουν στα ταμεία της χρεοκοπημένης ερασιτεχνικής ΑΕΚ (μέχρι έξωση από τα γραφεία της της έκαναν) αν ο Μελισσανίδης χτίσει το γήπεδο. Αρκεί να παραθέσουμε μόνο ένα χοντρό ψέμα του προέδρου της ερασιτεχνικής ΑΕΚ. Οταν ρωτήθηκε πού θα φιλοξενηθούν οι υπόλοιπες αθλητικές δραστηριότητες της ΑΕΚ, απάντησε ότι «ο συγκεκριμένος χώρος θα έχει κλειστές αίθουσες γυμναστηρίων στις οποίες μπορούν να αθλούνται όλοι οι ερασιτέχνες αθλητές της ΑΕΚ».\nΣτη συνεδρίαση του δημοτικού συμβουλίου Φιλαδέλφειας-Χαλκηδόνας στις 20.11.2013, κατά την οποία η εταιρία συμφερόντων Μελισσανίδη («Δικέφαλος 1924 ΑΕ») παρουσίασε προμελέτη του γηπέδου που θέλει να κατασκευάσει, ρωτήθηκε ο εκπρόσωπος του Μελισσανίδη, Δ. Ανδριόπουλος, πού θα αθλούνται τα τμήματα της ερασιτεχνικής ΑΕΚ. Απάντησε: «Δεν προβλέπονται χώροι του Ερασιτεχνικού Σωματείου όσον αφορά άλλα αθλήματα, εκτός ίσως από μερικά, διότι έχει τέτοιους περιορισμούς το οικόπεδο που ούτε πριν υπήρχαν, ούτε μπορεί πάλι να προβλεφθούν. Το Ερασιτεχνικό Σωματείο είναι σε επαφές και συζητήσεις μαζί με τη Δικέφαλος ώστε να εξασφαλιστούν χώροι στην περιοχή, για όλα τα τμήματα του Ερασιτεχνικού Σωματείου» (σελίδα 9 των πρακτικών, όπως δημοσιεύτηκαν).\nΕνώ, λοιπόν, δεν προβλέπονται στο γήπεδο Μελισσανίδη χώροι για τα ερασιτεχνικά τμήματα της ΑΕΚ, ο πρόεδρός της είπε ψέματα στους βουλευτές, ότι δήθεν θα υπάρχουν χώροι στους οποίους θα αθλούνται όλοι οι ερασιτέχνες αθλητές της ΑΕΚ! Και βέβαια, η πολύπλαγκτος κα Αυλωνίτου, που δε δίστασε ν’ αδειάσει το συνάδελφό της σε ζητήματα για τα οποία η ίδια δεν έχει ιδέα, δεν αντέτεινε κάτι στο χονδροειδές ψέμα του προέδρου της ερασιτεχνικής ΑΕΚ. Είτε δεν ήξερε είτε δεν ήθελε να χαλάσει την ψεύτικη εικόνα, το ίδιο κάνει. Εκτέθηκε ανεπανόρθωτα και η ίδια και το κόμμα της.\nΣυνένοχη η νέα δημοτική αρχή\nΣύμφωνα με απόλυτα διασταυρωμένες πληροφορίες μας, το βράδυ της Τρίτης 27 Μάη, ο νεοεκλεγείς δήμαρχος Φιλαδέλφειας-Χαλκηδόνας Αρης Βασιλόπουλος έκανε μια περατζάδα από τον αυτοδιαχειριζόμενο κοινωνικό χώρο της Κατάληψης «Στρούγκα», οι άνθρωποι του οποίου είχαν συνέλευση. Με επιτηδευμένα (όπως αποδείχτηκε) περίλυπο ύφος, τους ανακοίνωσε ότι προωθείται για ψήφιση το Ρυθμιστικό (πράγμα που το ήξεραν, βέβαια). Δεν τους είπε, όμως, ότι ο ΣΥΡΙΖΑ είχε ολοκληρώσει το παρασκηνιακό παζάρι του με τον Μελισσανίδη και ότι ο ίδιος είχε συμφωνήσει με το αποτέλεσμα του παζαριού, πετώντας στα σκουπίδια τις δεσμεύσεις που αναλάμβανε προεκλογικά.\nΟταν τον ρώτησαν τι ήταν αυτά που είπε σε συνέντευξή του στον sentra FM, ότι αν είναι να πάρει η ΑΕΚ δύο στρέμματα και να αναδασώσει άλλα δύο κάπου αλλού, δεν πειράζει, απάντησε ότι ήταν «μαλακία του» και του «ξέφυγε» γιατί ήταν μόνος του απέναντι σε τρεις δημοσιογράφους οι οποίοι τον πίεσαν πάρα πολύ! Ομως, αυτό ήταν το περιεχόμενο της συμφωνίας ΣΥΡΙΖΑ-Μελισσανίδη. Ο Βασιλόπουλος γνώριζε τα πάντα, είχε συμφωνήσει, αλλά δεν είχε το θάρρος να το πει δημόσια σε μια συνέλευση κατοίκων. Συμπεριφέρθηκε ως κοινός απατεώνας, λέγοντας ψέματα, ότι ήταν «μαλακία» που του «ξέφυγε». Αν τολμά ας μας διαψεύσει. Ηταν δεκάδες άτομα στη συνέλευση της «Στρού-γκας».\nΣτις 29 Μάη, η Πρωτοβουλία Κατοίκων Νέας Φιλαδέλφειας – Νέας Χαλκηδόνας κάλεσε σε σύσκεψη στο Πνευματικό Κέντρο της πόλης, η οποία διαλύθηκε βιαίως από τις ορδές των τραμπούκων, οι οποίοι λειτούργησαν σαν ιδιωτικός στρατός του Μελισσανίδη, που προσπαθεί να τρομοκρατήσει και να φιμώσει κάθε αντίθετη φωνή. Ο νεοεκλεγείς δήμαρχος, μολονότι είχε διαβεβαιώσει ότι θα ήταν εκεί, δεν εμφανίστηκε! Οταν αργότερα ρωτήθηκε για την απουσία του, ψέλλισε κάτι γελοίες δικαιολογίες. Αργά το βράδυ της ίδιας μέρας εθεάθη έξω από τη «Στρούγκα», όπου συγκαλούνταν συνέλευση για να συζητήσει τα γεγονότα. Οταν τον είδαν να φεύγει και τον ρώτησαν πού πάει, απάντησε «πάω να πιω το ποτό μου»!\nΜε 24 ώρες καθυστέρηση, ο συνδυασμός Βασιλόπουλου εδέησε να βγάλει μια καταγγελία ενάντια στη δράση των τραμπούκων. Εκτιμούμε ότι το έκανε γιατί δεν μπορούσε να κάνει διαφορετικά. Είχε βουΐξει η πόλη, είχε κατακλυστεί το Διαδίκτυο από την καταγγελία της Πρωτοβουλίας Κατοίκων για τα γεγονότα τύπου ΚΑΡΦΙΤΣΑΣ που συνέβησαν. Το πιο σημαντικό είναι πως στην ανακοίνωση αυτή η δημοτική παράταξη του ΣΥΡΙΖΑ και ο νεοεκλεγείς δήμαρχος τάσσονται, εμμέσως πλην σαφώς, υπέρ της συμφωνίας ΣΥΡΙΖΑ-Μελισσανίδη. Εξαιρούν (έμμεσα, χωρίς να το λένε ευθέως) το άρθρο 81 του νομοσχεδίου από τις υπόλοιπες καταστροφικές για το άλσος ρυθμίσεις. Την απάντηση πάνω σ’ αυτό τους την έχει δώσει πλέον και ο βουλευτής του κόμματός τους, δασολόγος Β. Αποστόλου.\nΓράφουν ακόμη στην ίδια ανακοίνωση: «Ως Δύναμη Πολιτών έχουμε εκφράσει εδώ και καιρό την αντίθεσή μας στο Ρυθμιστικό Σχέδιο Αθήνας, ζητώντας μάλιστα σύγκληση του Δημοτικού συμβουλίου και διαμόρφωση κοινής θέσης όλων των παρατάξεων γι’ αυτό το τόσο σοβαρό ζήτημα». Κι αφού το δημοτικό συμβούλιο δε συγκλήθηκε, αυτοί νίπτουν τας χείρας τους ως σύγχρονοι Πόντιοι Πιλάτοι. Το αίμα στον νιπτήρα –για να θυμηθούμε τον Μπρεχτ– δεν το είδαν;\nΓια την ιστορία να πούμε ότι στη δεύτερη συνεδρίαση της Επιτροπής της Βουλής, μολονότι κλήθηκε αριθμός-ρεκόρ φορέων (26, ενώ το σύνηθες είναι 6), η Νέα Φιλαδέλφεια δεν αντιπροσωπεύτηκε. Η Περιφερειακή Ενωση Δήμων Αττικής αντιπροσωπεύτηκε από τον δήμαρχο Κρωπίας. Και βέβαια, ο ΣΥΡΙΖΑ δεν υπέβαλε αίτημα να κληθεί ο νεοεκλεγείς δήμαρχος Φιλαδέλφειας-Χαλκηδόνας. Αλλωστε, σύμφωνα με τις πληροφορίες που διέρρευσαν, ούτε στο παζάρι με τον Μελισσανίδη ήταν μαζί τους. Τον αντιμετώπισαν σαν το παιδί για τους καφέδες, χωρίς –όπως όλα δείχνουν–και ο ίδιος να έχει πρόβλημα.\nΣτη γενική συνέλευση της «Δύναμης Πολιτών» (που δεν είναι ούτε δύναμη ούτε των πολιτών) υπήρξαν αντιδράσεις και εκδόθηκε μια ανακοίνωση συμβιβαστική, η οποία κάνει μισό βήμα μπροστά, χωρίς όμως και να παίρνει καθαρή θέση για το «πακέτο» που απειλεί με καταστροφή το Αλσος: άρθρο 81 (6 στρέμματα άλσους στον Μελισσανίδη) – άρθρο 82 (μέχρι 24 στρέμματα άλσους στον Μελισσανίδη) – μετατροπή του Αλσους σε Μητροπολιτικό Πάρκο. Αναφορά γίνεται μόνο στα δύο από τα τρία, ενώ το άρθρο 81 δεν μνημονεύεται (όπως προβλέπει ο σχεδιασμός του ΣΥΡΙΖΑ). Υπάρχει όμως μια διατύπωση («απόλυτη προστασία του Αλσους της Νέας Φιλαδέλφειας, του δασικού και αναδασωτέου χαρακτήρα του, αξιοποιώντας κάθε δυνατό μέσο»), η οποία μπήκε κατ’ απαίτηση όσων αντιστέκονται στα σχέδια καταστροφής του Αλσους και δημιουργεί μια ανάσα αισιοδοξίας. Μένει, βέβαια, αυτό να αποδειχτεί στην πράξη.\nΤο ρεπορτάζ μας λέει ότι υπάρχει κόσμος και εντός ΣΥΡΙΖΑ που έχει αγανακτήσει γι’ αυτή τη μεθόδευση. Ο Β. Αποστόλου διαφοροποιήθηκε στη Βουλή, δημοσιογράφος το έκανε στην «Αυγή», η συνιστώσα στην οποία ανήκει ο δήμαρχος Βασιλόπουλος προσπαθεί να κρύψει τη ντροπή του εκφράζοντας τη δική της διαφοροποίηση, κόσμος του ΣΥΡΙΖΑ στη Φιλαδέλφεια-Χαλκηδόνα «βράζει». Ολ’ αυτά, όμως, μπορούν εύκολα να καταντήσουν ένας φερετζές που θα επιτρέψει να κρυφτεί το γεγονός ότι ο ΣΥΡΙΖΑ λειτουργεί σαν δεκανίκι του Μελισσανίδη. Ο λαός της πόλης πρέπει να πάρει την υπόθεση στα χέρια του και να εκφράσει αυθεντικά τη θέλησή του, βάζοντας κάθε κατεργάρη στον πάγκο του.\nΥΓ: Η παράταξη Βασιλόπουλου έκανε νικητήριο πάρτι το περασμένο Σάββατο, θυμίζοντας την αρχαιοελληνική παροιμία: «Των οικιών ημών εμπιπραμένων ημείς άδομεν» (τα σπίτια μας καίγονται και εμείς τραγουδάμε)…\nΠροηγούμενο ΆρθροΩ καιροί, ω ήθη…\nΕπόμενο άρθρο 4η δίκη ΣΠΦ – 40η συνεδρίαση, Πέμπτη 5.6.14\nΠεριβάλλον 24 Ιαν 2022, 11:10\nΗρθε στο χωριό ο αρκουδιάρης…*\nΠεριβάλλον 4 Ιαν 2022, 13:54\nΑκρως απαραίτητη η κατασκευή φραγμάτων βάρους στους ορεινούς όγκους\nΤα αντιδιαβρωτικά έργα δεν αποτρέπουν τα πλημμυρικά φαινόμενα\nΠεριβάλλον 31 Δεκ 2021, 14:28\nΟ κόσμος πνίγεται στα λασπόνερα, αλλά ο Στυλιανίδης είναι απασχολημένος με το… οραματικό έργο\nΠεριβάλλον 7 Δεκ 2021, 22:02\nΠεριβάλλον 29 Νοέ 2021, 19:28\nΠεριβάλλον 28 Νοέ 2021, 11:29


Οικονομικά αποτελέσματα | techpress.gr\nArchive-HOME / Νέα / Ισολογισμοί / Οικονομικά αποτελέσματα\nΤα ενοποιημένα οικονομικά της αποτελέσματα για το Εννεάμηνο 2009 ανακοίνωσε η Info-Quest Α.Ε.Β.Ε, τα οποία και είναι σύμφωνα με τα Διεθνή Πρότυπα Χρηματοοικονομικής Αναφοράς.\nΟι Πωλήσεις ανήλθαν σε €278 εκ. έναντι €336 εκ. μειωμένες κατά 17%. Η μείωση οφείλεται κατά κύριο λόγο στη μείωση των πωλήσεων τόσο της μητρικής Εταιρείας όσο και της θυγατρικής της Uni Systems, καθώς και στη μη ενσωμάτωση κατά το εννεάμηνο του 2009 των οικονομικών στοιχείων εταιρειών που επωλήθησαν ή εκκαθαρίσθηκαν στα τέλη του προηγούμενου έτους. Το EBITDA διαμορφώθηκε σε €6,2 εκ. έναντι €1,9 εκ. κατά το 2008.\nΤα Κέρδη προ φόρων ανήλθαν σε €1,4 εκ. έναντι ζημιών €3,3 εκ., ενώ τα αποτελέσματα μετά από φόρους και δικαιώματα μειοψηφίας ήταν κέρδη €0,2 εκ. έναντι ζημιών €4,5 εκ. πέρυσι. Η δανειακή επιβάρυνση του Ομίλου ανήλθε σε €30,6 εκ. έναντι €73,4 εκ. στο τέλος του 2008 σημειώνοντας μείωση κατά 58%. Τα ταμειακά διαθέσιμα του Ομίλου στο τέλος της τρέχουσας περιόδου ήταν €18 εκ. έναντι €14,1 εκ. στο τέλος της προηγούμενης χρήσης.\nΤα αποτελέσματα της μητρικής εταιρείας για το Εννεάμηνο 2009 έχουν ως εξής: Οι Πωλήσεις ανήλθαν σε €145,4 εκ. έναντι €184,7 εκ. την αντίστοιχη περυσινή περίοδο, μειωμένες κατά 21%. Η μείωση οφείλεται κυρίως στη γενικότερη μείωση της ζήτησης στον κλάδο των προϊόντων πληροφορικής που συντελείται από τα τέλη του 2008, καθώς και στη μεταφορά δραστηριοτήτων τεχνικής υποστήριξης από την Εταιρεία στη θυγατρική της Uni Systems. Το EBITDA ανήλθε σε €-0,6 εκ. έναντι ευρώ 1,6 εκ. πέρυσι. Τα αποτελέσματα προ φόρων ήταν ζημίες €2,8 εκ. έναντι κερδών €0,9 εκ., ενώ τα αποτελέσματα μετά από φόρους ήταν ζημίες €2,9 εκ. έναντι κερδών €0,05 εκ. πέρυσι.\nΗ δανειακή επιβάρυνση της Εταιρείας ανήλθε σε €6,3 εκ. έναντι €53,3 εκ. στο τέλος της προηγούμενης χρήσης σημειώνοντας μείωση κατά 88%. Τα ταμειακά διαθέσιμα της Εταιρείας στο τέλος της τρέχουσας περιόδου ανήλθαν σε €1,5 εκ. έναντι €1 εκ. στο τέλος της προηγούμενης χρήσης.\nΤα οικονομικά μεγέθη της Uni Systems για το Εννεάμηνο του 2009 έχουν ως εξής: Οι πωλήσεις ανήλθαν σε €70,8 εκ. έναντι €100,3 εκ. την αντίστοιχη περυσινή περίοδο μειωμένες κατά 29%. Το EBITDA ανήλθε σε €2,9 εκ. έναντι € -1,3 εκ., τα κέρδη προ φόρων σε €1,6 εκ. έναντι €0,2 εκ. και τα κέρδη μετά από φόρους και δικαιώματα μειοψηφίας ανήλθαν σε €0,8 εκ. έναντι ζημιών €0,5 εκ. πέρυσι. Η δανειακή επιβάρυνση της εταιρείας ανήλθε σε €13,5 εκ. έναντι €20,1 εκ. στο τέλος της προηγούμενης χρήσης. Τα ταμειακά διαθέσιμα της εταιρείας στο τέλος της τρέχουσας περιόδου διαμορφώθηκαν σε €2 εκ. έναντι €3,4 εκ. στο τέλος της προηγούμενης χρήσης.\nΤα οικονομικά αποτελέσματα της θυγατρικής εταιρείας ταχυμεταφορών ACS Courier για το Εννεάμηνο του 2009 έχουν ως εξής: Οι πωλήσεις ανήλθαν σε €65,8 εκ. έναντι €64,1 εκ., το EBITDA ανήλθε σε €4,9 εκ. έναντι €4,3 εκ., τα κέρδη προ φόρων ανήλθαν σε €4,2 εκ. έναντι €3,9 εκ. την αντίστοιχη περυσινή περίοδο, ενώ τα κέρδη μετά από φόρους ανήλθαν σε €3,5 εκ. έναντι €2,8 εκ. το εννεάμηνο του 2008. Τα ταμειακά διαθέσιμα της εταιρείας στο τέλος της τρέχουσας περιόδου ήταν €6,5 εκ. έναντι €4,1 εκ. στο τέλος της προηγούμενης χρήσης, ενώ δεν υφίσταται δανειακή επιβάρυνση στην εταιρεία.\nΤα οικονομικά αποτελέσματα της πρόσφατα εξαγορασθείσας θυγατρικής εταιρείας πληροφορικής Rainbow A.E., και για το δίμηνο που η τελευταία ελέγχεται από τον Όμιλο Info-Quest, δηλαδή από την 31η Ιουλίου 2009 έως και την 30η Σεπτεμβρίου 2009, έχουν ως εξής: Οι πωλήσεις ανήλθαν σε €3,6 εκ., το EBITDA και τα κέρδη προ φόρων σε €0,2 εκ. και τα κέρδη μετά από φόρους σε €0,2 εκ. Σημειώνεται ότι τα ταμειακά διαθέσιμα της ανωτέρω θυγατρικής ανήλθαν σε €3,9 εκ. ενώ δεν υφίσταται καμία δανειακή επιβάρυνση.\nΤα οικονομικά αποτελέσματα της 100% θυγατρικής iSquare A.E. (που είναι η μητρική εταιρεία της Rainbow A.E.) για το εννεάμηνο του 2009 έχουν ως εξής: Οι πωλήσεις ανήλθαν σε €0,7 εκ., το EBITDA σε €–0,02 εκ., οι ζημιές προ φόρων σε €-0,1 εκ. Στην ανωτέρω θυγατρική υφίσταται δανειακή επιβάρυνση ύψους €10,8 εκ. (η οποία χρηματοδότησε την εξαγορά του 95,48% της Rainbow) και ταμειακά διαθέσιμα €0,2 εκ.\nΌσον αφορά στις υπόλοιπες δραστηριότητες του Ομίλου Info-Quest, οι ενεργειακές εταιρείες είναι ακόμη στο στάδιο των αρχικών επενδύσεων και επιβάρυναν τα αποτελέσματα του Ομίλου για το Εννεάμηνο 2009 με το ποσό €1,04 εκ. ενώ ήδη, από τα τέλη του 2008, ολοκληρώθηκε η διακοπή λειτουργίας, είτε με πώληση είτε με έναρξη εκκαθάρισης, των ζημιογόνων θυγατρικών επιχειρήσεων Unitel, Globestar, Quest Albania και ACS Albania.\n23 Νοεμβρίου, 2009|Tags: Info-Quest, οικονομικά αποτελέσματα εννεαμήνου 2009|


Όταν ο πιλότος του μαχητικού μιλούσε για τους κινδύνους στο Αιγαίο-vid\nΌταν ο πιλότος του μαχητικού μιλούσε για τους κινδύνους στο Αιγαίο-vid από Πολίτης News article http://politis.com.cy/article/otan-o-giorgos-mpaltadoros-milouse-gia-tous-kindinous-sto-egeo Ο σμηναγός είχε μιλήσει στην στρατιωτική εκπομπή της ΕΡΤ «Αρετή και Τόλμη», σε αφιέρωμα για τους «Φρουρούς του Αιγαίου». 12.04.2018 17:55\n"Όταν ο πιλότος του μαχητικού μιλούσε για τους κινδύνους στο Αιγαίο-vid"\nΟ σμηναγός είχε μιλήσει στην στρατιωτική εκπομπή της ΕΡΤ «Αρετή και Τόλμη», σε αφιέρωμα για τους «Φρουρούς του Αιγαίου».\nΟ 34χρονος Γιώργος Μπαλταδώρος είναι ο νεκρός χειριστής του Μιράζ 2000 που συνετρίβη σήμερα στη θαλάσσια περιοχή εννέα ναυτικά μίλια βορειονατολικά της Σκύρου.\nΔιαβάστε επίσης: Γεώργιος Μπαλταδώρος, ο χειριστής του Μιράζ που κατέπεσε στη Σκύρο\nΣτο βίντεο, ο Γιώργος Μπαλταδώρος δηλώνει: «Είμαστε πάντα έτοιμοι. Σίγουρα υπάρχει κίνδυνος, άσχετα αν τις περισσότερες φορές δεν γίνεται τίποτα. Αλλά δεν ξέρουμε σήμερα ή αύριο τι σκοπό έχουν να κάνουν οι απέναντι».


Αυτόχθονες Έλληνες: 2.000 ΓΟΥΡΟΥΝΑΚΙΑ ΚΑΙ ΕΝΑΣ ΔΑΙΜΟΝΟΔΙΩΚΤΗΣ. ΕΝΑ ΕΥΘΥΜΟ ΑΦΗΓΗΜΑ ΤΟΥ ΜΙΧΑΛΗ ΚΑΛΟΠΟΥΛΟΥ.\n2.000 ΓΟΥΡΟΥΝΑΚΙΑ ΚΑΙ ΕΝΑΣ ΔΑΙΜΟΝΟΔΙΩΚΤΗΣ. ΕΝΑ ΕΥΘΥΜΟ ΑΦΗΓΗΜΑ ΤΟΥ ΜΙΧΑΛΗ ΚΑΛΟΠΟΥΛΟΥ.\n2.000 Γουρούνια... και ο δαιμονο-ξορκιστής Ιησους!\nΤΟΥ ΜΙΧΑΛΗ ΚΑΛΟΠΟΥΛΟΥ\nΈνα απ' τα πλέον ανεξήγητα πράγματα της ζωής του Ιησού είναι οι πολλοί δαιμονισμένοι που τον περιβάλουν. Όπου κι αν στραφεί, υπάρχει κάποιος δαιμονισμένος. Παρατηρώντας προσεκτικότερα, βλέπουμε πως στους δαιμονισμένους, που των περιστοιχίζουν, υπάρχει κάποια διαβάθμιση δυσκολιών και συμπτωμάτων. Σε μία απλή σχετικά περίπτωση, υπάρχει π.χ. ο απλός «κουφός δαιμονισμένος», με ένα και μοναδικό δαιμόνιο! (Ματθ.9.13) Μόλις το ξόρκισε ο Ιησούς «ελάλησεν ο κωφός»! Ενώ σε μια άλλη, ο δαιμονισμένος είναι: «και κωφός και τυφλός». Μετά τον ξορκισμό κι αυτός ο παθών, λαλούσε και έβλεπε! Ματθ. 12.2.\nΥπάρχει επίσης δαιμόνιο που προτιμάει παιδιά: Ματθ.15.22. Δύσκολη περίπτωση γιατί χρειάζονται και γνώσεις παιδιατρικής. Αν μάλιστα το παιδάκι έχει και Χαναναία (εθνική) μάνα… τότε τα πράγματα περιπλέκονται. Ο Δάσκαλος Ιησούς, θα πρέπει να την δυσκολέψει κάπως, γιατί έχει άδεια εξάσκησης επαγγέλματος μόνο «για τα απολωλότα πρόβατα του Ισραήλ»! Είναι αναγκασμένος να περάσει τη μάνα από ιδιαίτερο τεστ πίστης και αντοχής στην ταπείνωση, με υποτιμητικούς χαρακτηρισμούς…και αν αντέξει αφού πρώτα την αποκαλέσει «σκυλί που δέχεται να γλύψει τα ψίχουλα κάτω από το τραπέζι των υιών» του θεού Ισραηλιτών… τότε κάτι μπορεί να γίνει!\nΣτους ξορκισμούς, (τουλάχιστον της Καινής Διαθήκης) υπάρχει και μια πρόσθετη δυσκολία. Αυτά τα δαιμόνια, είναι πολύ κακομαθημένα… όταν δεν τα πειράζεις λένε μόνο ψέματα και βρωμόλογα, αν όμως πας να τα ξεβολέψεις (ξορκίσεις) τότε τους βγαίνει κάτι σαν μανία, και τους ξεφεύγουν μόνο αλήθειας που σε αφορούν. Για όσους δεν το γνωρίζουν σημειώνω πως πρόκειται για άλλη ράτσα δαιμόνων απ΄ τα σημερινά... που βρίζουν ακατάσχετα τα θεία, και φτύνουν τους ξορκιστές τους! Έτσι και ο ξορκιστής Χριστός, που δεν ήθελε να μάθει ο κόσμος απότομα, ότι είναι υιός θεού, τα ξόρκιζε στα γρήγορα και τους έκλεινε και το στόμα: «δεν άφηνε τα δαιμόνια να λαλώσιν, επειδή (ήταν παλιοί γνωστοί και) τον γνώριζαν». Προφανώς από κάποια παλιά σεμινάρια δαιμονολογίας!\nΤα δαιμόνια δεν έχουν συγκεκριμένο στέκι, μπορούν να λειτουργήσουν το ίδιο καλά και μέσα και έξω από ιερούς τόπους. Ένας μάλιστα είχε το θράσος να μπει και στη συναγωγή, όπου δίδασκε ο Δάσκαλος! Αυτό πρέπει δε να μύριζε και άσχημα, γιατί αναφέρεται και ως «πνεύμα ακάθαρτο». Μάρκ.1.26. Αυτός λοιπόν ο ευσεβής παθών, Σάββατο μέρα και μέσα στη συναγωγή, βάζει ξαφνικά μια φωνάρα και παρ' τον κάτω να χτυπιέται και να ουρλιάζει ασταμάτητα… λέγοντας πράγματα που δεν τολμούσε να πει κανένας! Ναι, φώναζε κατάμουτρα στο Δάσκαλο: «Σε γνωρίζω ότι είσαι, ο Άγιος του Θεού»! Άκου ντροπής πράγματα! Η απόλυτη διαστροφή δηλαδή! Μεγάλο μπέρδεμα… δαίμονας που ουρλιάζει... αλήθειες! Τελικά έχουν δίκαιο, τις μεγαλύτερες αλήθειες από άσχετο στόμα τις ακούς! Δεν λένε από παιδί κι από τρελό… κάπως έτσι!\nΟ Δάσκαλος όμως που (κι αυτός σαν τον Σούπερμαν) δεν ήθελε να αποκαλυφθεί η ταυτότητα του, επεμβαίνει για να μην του επιτρέψει να πει κι άλλες αλήθειες! Ο δαίμονας αυτός βέβαια, αποδείχθηκε πιο γρήγορο πιστόλι, γιατί πρόλαβε και αποκάλυψε ήδη την θεϊκή του ταυτότητα, (και μάλιστα ουρλιάζοντας), δεν πρόλαβε βέβαια να πει περισσότερα, κάτι είναι κι αυτό! Τι άλλο θα μπορούσε να πει ο δαίμονας δεν μπορώ να υποθέσω! Ίσως να ήθελε να μας αποκαλύψει που ήταν 18 ολόκληρα χρόνια πριν γίνει Δάσκαλος… τι ακριβώς έκανε το Άγιο πνεύμα την ημέρα της σύλληψής του… Τι απέγινε το χρυσάφι των Μάγων, ή κάποιες ασήμαντες κακοτεχνίες και οφειλές του μαραγκού πατέρα του στους Ρωμαίους… πραγματικά δεν ξέρω! Το μόνο που γνωρίζω, είναι ότι ο Δάσκαλος εκνευρισμένος του είπε βούλωστο και δίνε του… ή κάπως έτσι: «Και επετίμησεν αυτό ο Ιησούς, λέγων· Σιώπα και έξελθε εξ αυτού»!\nΟ δαίμονας που ήταν απ' τους σχετικά δύσκολους, τσατίστηκε, ξαναβρόντηξε κάτω το θύμα του, αλλά τελικά πήρε των ομματιών του κι έφυγε: «Και το δαιμόνιον έρριψεν αυτόν εις το μέσον και εξήλθεν απ' αυτού, χωρίς να βλάψη αυτόν παντελώς». Άλλος ένας ευχαριστημένος πελάτης!\nΟι δαίμονες ήταν τόσοι πολλοί… που ακόμα και ένας τύπος, παντελώς άγνωστος στον Ιησού και τους μαθητές του, περιφερόταν στην ιδία περιοχή με τον Χριστό, και έκανε λέει (Μαρ. 9.38) κι αυτός εξορκισμούς με επιτυχία! Οι μαθητές παραξενεύτηκαν και το ανέφεραν στο Δάσκαλο, αλλά αυτός τους καθησύχασε λέγοντας: «Μη εμποδίζετε αυτόν». Δεν μάθαμε ποτέ τι απέγινε, ούτε ποιος ήταν. Φαίνεται πως οι ξορκισμοί είναι κληρονομικό χάρισμα. Άμα το 'χεις δεν χρειάζεσαι και πολλές επαφές με τον Δάσκαλο. Κάπου τον είδε να το κάνει… και το ξεσήκωσε στα γρήγορα μ' επιτυχία!\nΦώναξε λοιπόν ο Δάσκαλος τους δώδεκα, και τους έμαθε να ξορκίζουν κι αυτοί δαίμονες (Λουκ.9.1). Έτσι δεκατρείς συνολικά δαιμονο-ξορκιστές, έπεσαν στη μάχη! Το μέτρο αρχικά είχε επιτυχία, αλλά μπροστά στην ραγδαία επιδημική εξάπλωση του φαινόμενου, ήταν ακόμα ανεπαρκές. Ο Δάσκαλος με εξαιρετική στρατηγική διαίσθηση, σκέφτηκε να αναβαθμίσει τις υπηρεσίες! Διάλεξε λοιπόν, όχι ένα και δυο, ούτε δώδεκα αλλά άλλους εβδομήντα δύο (72) ικανούς στα πνευματικά μαθητές του, και αφού τους έκανε μια ταχύρυθμη εξάσκηση, τους έστειλε στα γύρω χωριά, που είχε παρατηρηθεί η φοβερή έξαρση του δαιμονο-λοιμού! Μάλιστα τους έστειλε στα μέρη που επρόκειτο και ο ίδιος να πάει... για να θεραπεύσουν τα ελαφρά περιστατικά, (π.χ. μονο-δαιμονισμού) και όταν με το καλό θα κατεύθυνε και ο ίδιος, θα περιποιόταν τις δύσκολες περιπτώσεις, ανθεκτικότερων δαιμόνων. Ογδόντα πέντε (85) δαιμονο γιατροί, δρούσαν συνολικά στην περιοχή της Γαλιλαίας, για να περιορίσουν την ξαφνική αυτή δαιμονο-εισβολή!\nΓι εκείνους τώρα που διατυπώνουν κάποιες αμφιβολίες για τον τελικό ρόλο των 72 αυτών συνεργατών του Ιησού, στον αγώνα του κατά του πρωτοφανούς αυτού δαιμονο-λοιμού, και υπαινίσσονται ανίερη συμπαιγνία και στημένα περιστατικά δαιμονισμού… απαντάμε πως δεν γνωρίζουν, ότι οι δαιμονισμένοι μετά τον πρώτο αποδαιμονισμό τους, συχνά παρουσιάζουν επιπλοκές και υποτροπιάζουν. Αυτό το τονίζει ο ίδιος ο Δάσκαλος, λέγοντας πως αν δεν φυλαχτούν και ξανα-κρυώσουν… συγγνώμη ενδώσουν ήθελα να πω… τότε εκεί που ήταν ένα δαιμόνιο, έρχονται και θρονιάζονται επτά (Ματθ.12.45.) και όχι μόνο στρογγυλοκάθονται αλλά μουλαρώνουν κιόλας.\nΜάλιστα προς επιβεβαίωση όλων των παραπάνω δυσκολιών, και επιπλοκών που αναφέραμε, υπάρχει ένα περιστατικό, που οι 12 μαθητές του, μάταια προσπαθούν να θεραπεύσουν ένα νεαρό, αλλά ο δαίμονας του 'χει κάτσει στραβά, και δεν λέει με τίποτα να ξεκουμπιστεί. Η "τσιμπίδα της πίστης" των μαθητών, είναι ακόμα μικρή, και δεν τον φτάνει. Ο πελάτης δικαιολογημένα διαμαρτύρεται. «Το παιδί μου εδώ και ώρα σφαδάζει και οι μαθητές σου δεν μπορούν να κάνουν τίποτε»! Ο Δάσκαλος αυτή τη φορά, κατ εξαίρεση χάνει την ψυχραιμία του, και τους κατσαδιάζει ψιλο-βρίζοντας: Ω γενεά άπιστος και διεστραμμένη, έως πότε θα είμαι μαζί σας και θα σας υπομένω; φέρε το παιδί σου εδώ» Λουκ.9.41.\nΒεβαία η συνολική ιατρική ομάδα, είχε και τις καλές της στιγμές. Χαρακτηριστική είναι οι χαρά των 72 "πρωτοετών", που σαν χαρούμενα μαθητούδια, ανακοίνωσαν τις επιτυχίες τους λέγοντας: «Δάσκαλε και τα δαιμόνια υποτάσσονται σε μας και στ' όνομά σου»! Λουκ.10.17. Η ξαφνική εκείνη μαζική επίθεση δαιμόνων στα χωριά της Γαλιλαίας, που τόσο είχε βοηθήσει τον θεραπευτή Δάσκαλο, να αποκτήσει όνομα, είχε σχετικά αναχαιτιστεί! Η νίκη της δαιμονο-διωκτικής πίστης, είχε προοπτικές, και μαζί της και ο νέος επίδοξος δαιμονο-διώκτης θεός, που το όνομα του "Ιησούς", έμελλε να γίνει παγκοσμίως γνωστό. Και αναγάλλιασε ο Δάσκαλος και είπε… επιτέλους, δεν πήγαν χαμένα τόσα μαθήματα ξορκισμών… η κάτι τέτοιο τέλος πάντων!\nΤο περίεργο βέβαια με την δαιμονο-διωκτική "επιστήμη", την οποία με τόσες πολλές και ενδιαφέρουσες λεπτομέρειες καθιέρωσε ο μεγαλύτερος διώκτης δαιμόνων άλλων των εποχών Ιησούς, είναι ότι ακόμα μέχρι και σήμερα κανείς δεν ξέρεις πως, πότε ακριβώς, και γιατί λειτουργεί! Για όλα τα αλλά θαύματα πίστης, γνωρίζουμε ότι για να γίνεις άξιος μιας θαυματουργικής θεραπείας, κάποιος θα πρέπει να έχει ο ίδιος προσωπικά την απαραίτητη πίστη! Έτσι ο θεός ανταμείβει την πίστη με θεραπεία. Ο κανόνας όμως αυτός, όπως καταλαβαίνετε, δεν μπορεί να λειτουργήσει όταν είσαι δαιμονισμένος… γιατί ένας εκτός εαυτού δαιμονισμένος, μόνο τέτοια πίστη δεν μπορεί να εκδηλώσει! Έτσι εμφανίζεται κάτι περίεργο που μας μπερδεύει… κάποιος άλλος, συγγενής ή όχι, μπορεί αν θέλει να καταθέσει την δική του πίστη, για να θεραπευτεί ο αγαπημένος του δαιμονισμένος, ο οποίος λόγω πάθησης, είναι στον κόσμο του, και φυσικά δεν μπορεί να επιδείξει κανένα ίχνος πίστης!\nΤώρα γιατί η κατάθεση πίστης από τρίτους λειτουργεί… δεν το ξέρω! Είναι κάτι σαν ψυχικό δάνειο… Αυτό που ξέρω, είναι ότι σε κάθε οικογένεια, ακόμα και σε ολόκληρη περιοχή, αν υπάρχει κάποιος που είναι πρόθυμος να καταθέτει ευχαρίστως την πίστη του για τρίτους, τότε όλα αυτά τα δύσκολα περιστατικά μπορούν να θεραπευτούν. Είναι σαν να δίνεις το βιβλιάριο υγείας σου σε κάποιο άσχετο, αλλά το ασφαλιστικό σύστημα το αποδέχεται… κάπως έτσι!\nΤέτοια ήταν η περίπτωση της όμορφης αλλά και σεξουαλικά άστατης αναμαλλιασμένης Μαρίας απ' τα Μάγδαλα, που δυστυχώς οι άκρως ενδιαφέρουσες λεπτομέρειες της πάθησης, αλλά και της θεραπείας της, χάθηκαν κάπου... στη "μετάφραση"! Δεν ξέρουμε π.χ. την ενδιαφέρουσα λεπτομέρεια, αν περιφερόταν γυμνή στους αγρούς, όπως ο συνάδελφος της απ' τα Γάδαρα, προφέροντας προωθημένες ευκαιρίες τέρψης οφθαλμών, αλλά ξέρουμε τον ακριβή αριθμό των δαιμόνων που φιλοξενούσε στο ποθητό κορμί της. Αυτή είχε επτά δαιμόνια επειδή όπως προαναφέραμε, είχε υποτροπιάσει!\nΑυτό που δεν μάθαμε ποτέ, είναι ποιας ιδιαίτερης κατηγορίας ήταν τα δαιμόνιά της. Αν τα δαιμόνια της είχαν ειδικότητα στην κατάληψη αισθήσεων, τότε η συγκεκριμένη Μαρία, που είχε πέντε αισθήσεις, όπως όλοι μας, πρέπει να ήταν… εντελώς αναίσθητη! Της περίσσευαν μάλιστα και δυο εφεδρικά δαιμόνια, για να καλύψουν άλλου τύπου ευαισθησίες! Ο Δάσκαλος όμως, τις τα πέταξε όλα έξω ένα μετά το άλλο. Που ακριβώς τα πέταξε; Αυτό δεν θα το μάθαμε ποτέ! Οι λεπτομέρειες λογοκριθήκαν από τους εχθρούς την επιστήμης... των ξορκισμών!\nΑλήθεια τι απογίνονται τα δαιμόνια μετά τον εξορκισμό; Μετακινούνται ομαδικά όπως έζησαν; Μπορούν να μετακομίσουν σε άλλο σώμα; Κι αν ναι, τότε τι νόημα έχει ο εξορκισμός; Υπάρχει κάτι που τα δαιμόνια φοβούνται; Έχουν τη δυνατότητα να διαπραγματευτούν την έξοδο τους απ' το ζεστό κορμί των θυμάτων τους; Σ' αυτές τις πολύ σπουδαίες και παράξενες ερωτήσεις, θα επιχειρήσουμε να βρούμε απαντήσεις στο επόμενο διδακτικό περιστατικό της δαιμονο-διωκτικής δράσης του Ιησού, του πλέον ένδοξου ξορκιστή δαιμόνων της ανθρωπότητας!\nΝαι υπάρχει ένα περιστατικό της ζωής του, πάνω στο οποίο στηρίζεται ολόκληρη η διδακτέα ύλη της δαιμονολογικής επιστήμης, αφού αφήνει τεράστια περιθώρια εξαγωγής πολυτίμων συμπερασμάτων. Ας το δούμε:\nΉταν λοιπόν «Κατά το δειλινό, (ο Δάσκαλος στην Καπερναούμ και) έφεραν (τι άλλο) πολλούς δαιμονισμένους και (ο ακατάβλητος Ιησούς), εξέβαλε τα (μοχθηρά και ακάθαρτα) πνεύματα μόνο με τον λόγο του... Όταν (όμως το κακό παράγινε) είδε ο Ιησούς πολύ κόσμο να τον περιτριγυρίζει (κάτι που δεν πολυ-άντεχε ο Ιησούς… το γιατί θα το δούμε σε άλλη μελέτη μας), έδωσε εντολή να περάσουν στην απέναντι όχθη της λίμνης» Ματθ.8.16-18.\nΠράγματι, άφησαν σύξυλους τους κανονικούς ανθρώπους με τους δαιμονισμένους τους στη μια μεριά της λίμνης και: «ήρθαν (ο Ιησούς και οι μαθητές του) στο απέναντι μέρος της λίμνης (Γενισαρέτ) στην περιοχή των Γαδαρηνών, εκεί (πριν ακόμα προλάβει ο Ιησούς να σηκώσει κεφάλι) αμέσως τον συνάντησε ένας άνθρωπος δαιμονισμένος... και ιδών τον Ιησούν μακρόθεν έδραμεν (έτρεξε!) και τον προσκύνησε» Μάρκ.5.6.\nΌπως είπαμε, η κατάσταση ήταν αφόρητη! Παντού δαιμονισμένοι! Είχαν κάνει κατάληψη γύρω-γύρω ολόκληρη τη λίμνη! Ενώ λοιπόν αφήνει την μια μεριά της λίμνης με τους «πολλούς δαιμονισμένους»… και πάει στην άλλη μεριά της, μήπως και ξαποστάσει, ξαναπέφτει πάνω σε δαιμονισμένο! \n«Όταν (ο δαιμονισμένος) είδε από μακριά τον Ιησού, (τι φαντάζεστε πως έκανε;) έτρεξε και τον προσκύνησε, και (σαν να μην έφτανε αυτή η ανεξήγητη τιμητική συμπεριφορά) μετά φώναξε δυνατά (μήπως και δεν το ακούσουν όλοι οι παρευρισκόμενοι). Τι είναι μεταξύ μας υιέ του θεού του υψίστου; Ορκίζω (σε θερμο-παρακαλώ) σε τον θεόν (εκτός από υιόν υψίστου, τον αποκαλεί... και θεό, μήπως και δεν κατάλαβαν τον υπαινιγμό!) μη με βασανίσεις». Μάρκος 5.7 Ή «ήρθες εδώ να μας βασανίσεις πριν την ώρα μας;» Ματθ.8.28.\nΒέβαια, η σκηνοθετική συμπεριφορά του δαιμονισμένου, σε μας φαίνεται λίγο αλλοπρόσαλλη! Αλλά δεν είναι έτσι. Όπως μας διαβεβαιώνει η επιστήμη της δαιμονολογίας, η οποία αναλύει λεπτομερώς την παράξενη ψυχολογία των δαιμόνων… οι δαίμονες γουστάρουν κάπου-κάπου να βασανίζονται, και μόλις βρουν την ευκαιρία, τρέχουν να την αρπάξουν! Αντί να το βάλουν στα πόδια λοιπόν, ναι, τρέχουν προς τον βασανιστή του παρακαλώντας! Τώρα… το γιατί κανείς δεν φέρθηκε τιμητικότερα στον Ιησού, από τους ίδιους τους προαιώνιους ορκισμένους εχθρούς του, τους δαίμονες, είναι πράγματι μια απορία, που θα απασχολήσει την σχετική επιστήμη στο μέλλον! Βέβαια, αν δεχθούμε ότι οι "δαίμονες" παρ' όλα αυτά παρέμειναν πιστοί στον ρόλο τους, δηλαδή εξακολουθούσαν μονίμως να ψεύδονται... τότε μόνο με την αντιστροφή των λόγων τους, ανακαλύπτουμε ότι και οι συγκεκριμένοι δαίμονες, έκαναν πολύ σωστά την δουλειά τους... μια και ο Χριστός ούτε υιός ύψιστου ήταν, και φυσικά ούτε θεός!\nΣτην συνέχειά του, αυτό το δαιμονο-διωκτικό περιστατικό, (που κακώς νομίζουν κάποιοι ότι θυμίζει έντονα παραμυθάκι για μεγάλα παιδιά), ο Ιησούς παίρνει το ιατρικό ιστορικό του πελάτη. Ας ακούσουμε τις λεπτομέρειες: «Ρώτησε ο Ιησούς: Ποιό είναι το όνομά σου; (και ο δαίμονας απάντησε) Λεγεών, γιατί είμαστε πολλοί. (Λουκ: και τον παρακαλούσαν να μην τα επιτάξει (διατάξει) να πάνε στην άβυσσο!;). Εκεί κοντά έβοσκε ένα κοπάδι χοίρων. Παρακαλούσαν λοιπόν οι δαίμονες τον Ιησού λέγοντας: Αν είναι να μας διώξεις (είχε και τις αμφιβολίες του) στείλε μας στην αγέλη των πολλών εκείνων χοίρων που βοσκούν. (εδώ είναι που σας έλεγα, πως το περιστατικό έχει ασυνήθιστο ενδιαφέρον) Και εκείνος (ο ξορκιστής Ιησούς με την συνηθισμένη του ψυχραιμία) είπε: Πηγαίνετε. Αυτοί δε βγήκαν από τον άνθρωπο, και εισήλθαν στο κοπάδι των χοίρων. Και τότε όρμησε η αγέλη των χοίρων κατά του γκρεμού και γκρεμίστηκαν στην λίμνη και πνίγηκαν. (Μαρκ: ήταν δε οι χοίροι περί τις δύο χιλιάδες)! Οι δε βοσκοί τους έφυγαν και πήγαν στην πόλη και ανήγγειλαν τα συμβάντα. Βγήκε τότε όλη η πόλη (των Γαδαρηνών) σε συνάντηση του Ιησού και όταν τον είδαν, τον παρακάλεσαν να φύγει από την περιοχή τους. Αυτός λοιπόν μπήκε στο πλοίο και επέστρεψε»! Ματθ.8.28-34. Μάρκ. 5.1-20. Λουκ.8.26-39.\nΚαι έζησαν αυτοί καλά και εμείς μη χειρότερα... θα πουν κάποιοι άπιστοι! Και συνεχίζω παραθέτοντας τις αιχμηρές αμφισβητήσεις τους: «Είναι ολοφάνερο ότι στην αφήγηση υπάρχουν άφθονες ετερόκλητες σκοπιμότητες, αλλά και απίστευτα ασύνδετες... γελοιότητες! Την δραματοποιημένη αυτή αγαστή συνεργασία δαιμόνων και δαιμονο-διωκτών μάγων, όπου το φανταστικό και το κωμικό σφιχταγκαλισμένα οργιάζουν, δυστυχώς ή ευτυχώς, μόνο με χιούμορ μπορούμε να την σχολιάσουμε»! Μη δίνετε σημασία, αυτά τα λένε όσοι δεν γνωρίζουν καλά δαιμονολογία.\nΒέβαια μας βάζουν κι εμάς στο λούκι του προβληματισμού: Κατ’ αρχάς, ο μεγάλος αριθμός δαιμόνων σε ένα μόνο άτομο, είναι τουλάχιστον δυσεξήγητος. Πράγματι, τι θα ανάγκαζε δύο χιλιάδες δαίμονες, ή έστω μια ολόκληρη λεγεώνα δαιμόνων, να συνωστίζονται στον εσωτερικό "χώρο" ενός μοναδικού ανθρώπινου σώματος; Κατ' αρχάς, γιατί στριμώχθηκαν όλοι εκεί; Μήπως όλοι οι υπόλοιποι άνθρωποι γύρω τους είχαν δαιμονο-διωκτικά φυλαχτά; Ή μήπως ήταν ασυνήθιστα "καθαροί" και "άσπιλοι" όλοι τους στην περιοχή; Και αν η περιοχή τους ήταν γεμάτη "καθαρούς"... τι εμπόδιζε τους δαίμονες να αλλάξουν περιοχή... τα ναύλα δεν είχαν, ή μήπως θα πήγαιναν με τα πόδια; Δεν ήταν ολόκληρη η γη μπροστά τους; Γιατί στριμώχθηκαν 2000 δαίμονες μέσα σε έναν μοναδικό άνθρωπο;\nΓιατί δεν πήγαιναν ας πούμε στη Ρώμη... να φωλιάσουν σε κανέναν ορεξάτο παχουλό συγκλητικό, που μπορoύσε να τους ξεφαντώσει και σε κανένα τρικούβερτο όργιο. Αλήθεια… γιατί σ' ολόκληρη την αφήγηση της δαιμονολογικής Καινής Διαθήκης, δεν βρίσκουμε ούτε έναν Ρωμαίο δαιμονισμένο; Γιατί οι δαίμονες τρελαίνονται μόνο για Ισραηλίτες; Μια εξήγηση είναι ότι οι Ρωμαίοι με τόσα αρματολίκια που φοράνε δεν είναι... τόσο τραγανοί! Καλά αυτό είναι μια πρόχειρη ιδέα... Μα επιτέλους, αφού οι δαίμονες αποκαλούν τον Ιησού θεό, και τον παρακαλούν για χάρες, γιατί δεν πάνε στον Πιλάτο, να τον αποτρελάνουν προσφέροντας του τις καλύτερες υπηρεσίες;\nΤι τους έπιασε λοιπόν και στριμώχθηκαν 2000 δαίμονες, μέσα σε έναν φτωχό αγροίκο, που το μόνο κακό που μπορούσε να τους προσφέρει… ήταν να κλέψει καμία κότα, ή να ασελγήσει σε καμιά... "κατσίκα"! Συγγνώμη, αλλά εξακολουθώ να μη μπορώ να φανταστώ καθόλου, τι το αξιοπόθητο έχει ένας απλός χωρικός, ώστε να τραβήξει επάνω του σαν μαγνήτης 2000 δαίμονες!\nΑυτές βέβαια είναι δικές μας πρόχειρες δαιμονο-κουβέντες... γιατί, πρέπει να το αναγνωρίσουμε αυτό, εμείς δεν έχουμε και πολύ γνώση του πράγματος. Μπορεί αυτή η δαιμονο-καταιγίδα, να ήταν πράγματι τοπική, και να ξέσπασε ειδικά στην περιοχή της δράσης του Ιησού… ακριβώς για να εμποδίσει τις δοξαστικές ευκαιρίες του τρισενδόξου και υποψήφιου υιού του θεού και δαιμονο-διώκτη Χριστού! Μόνο που αν είναι έτσι, αυτό που δεν μπορώ πάλι να καταλάβω είναι, ποιος επιτέλους είναι εναντίον ποιου, αφού οποτεδήποτε ανταμώνουν οι δυο αυτοί υποτιθέμενοι θανάσιμοι εχθροί, ο Ιησούς εισπράττει τις καλύτερες δυνατές κραυγές αναγνώρισης και διαβεβαίωσης της θεότητάς του!\nΒρε μήπως ήταν στημένο; Μήπως οι δαίμονες που για μας του φτωχούς αμφισβητίες έτσι κι αλλιώς δεν υπάρχουν, ήταν μια εντυπωσιακή σκηνοθετική σύλληψη του συνεργείου θεοποίησης, για να αποκτήσει το κατασκλαβωμένο Ισραήλ, προοπτικές εξόδου στη νέα γη της επαγγελίας; Αναρωτιέμαι τώρα κι εγώ… μήπως;\nΈνας πολύ κακός ή ένας εξαιρετικά κακότυχος άνθρωπος; Οι σκεπτικιστές έχουν πάντα έναν κακό λόγο να πουν: Προφανώς η δυσνόητη αυτή εικόνα του πολυ-δαιμονισμένου, είναι ένα ακόμα εφεύρημα της ευφάνταστης δεισιδαιμονίας των "θεραπευτών" της Ιουδαίας. Στην προσπάθειά τους να βρουν κάποιες πειστικές εξηγήσεις για τις βαρύτερες (πολυαλγείς) ασθένειες, αυτοί οι ευφάνταστοι απατεώνες, ανακάλυψαν την από κάθε άποψη αστεία θεωρία του πολυ-δαιμονισμένου, και φυσικά, αντιστοίχως πρότειναν την θεραπεία του πολυ-εξορκισμού!\nΌμως και πάλι εδώ ανεξήγητη παραμένει η συμπεριφορά του συγκεκριμένου πολυ-δαιμονισμένου ατόμου! Ενώ μέσα του χοροπηδούσαν αναρίθμητοι δαίμονες, που γνώριζαν πολύ καλά και μάλιστα το δήλωσαν, ότι ο "θεόσταλτος" Χριστός, θα τους "βασάνιζε πριν την ώρα τους" με εξορκισμό... αντί να τρέψουν το ανθρώπινο υποχείριό τους, (τον δαιμονισμένο κορμί), σε άτακτη φυγή, μακριά απ’ τον εξορκιστή τους, αυτοί σπεύδουν και τον ρίχνουν εθελουσίως, ικέτη στα πόδια του δαιμονο-κυνηγού Χριστού, αποκαλώντας τον ταυτόχρονα "υιέ του θεού", και "Θεό"! Ανεξήγητα πράγματα!!!\nΔύο χιλιάδες δαίμονες, όχι μόνο δεν ήταν σε θέση να ματαιώσουν την συνάντηση του σώματος που εξουσίαζαν με τον βασανιστικό εξορκιστή τους, αλλά ούτε καν δυσανασχετούν! Απεναντίας χωρίς κανέναν εξαναγκασμό, τρέχουν και τον «προσκυνούν» (Μάρκ.5.6) λούζοντάς τον κυριολεκτικά... όχι με ύβρεις και σαρκασμούς όπως θα ταίριαζε σε αξιοπρεπείς δαίμονες... αλλά ομοθυμαδόν τον ραίνουν με τους υψηλότερους τίτλους τιμής, που ακούστηκαν ποτέ για τον Ιησού! Βρε μήπως έχουμε την ψευδαντιπαλότητα στην πληρέστερη αποκορύφωσή της! Λέω… μήπως;\nΔείτε την σαφώς σκηνοθετημένη εικόνα, που δεν ανταποκρίνεται ούτε στο πλέον επίπλαστο θεολογικό σκεπτικό της! Οι δύο υποτιθέμενοι προαιώνιοι αντίπαλοι σε αγαστή συνεργασία! Ο πολυ-δαιμονισμένος, βρώμικος και τρισάθλια ντυμένος, ή γυμνός... γονατιστός μπροστά στον Χριστό, μιλά μαζί του, προφανώς με βαριά αλλοιωμένη φωνή! Τα δαιμόνια γονατιστά μπροστά του, τον προσφωνούν «θεό» και «υιόν του θεού του υψίστου» και στο τέλος: «οι δαίμονες παρεκάλουν αυτόν», (του ζητούνε δηλαδή παρακλητικά χάρες), να τους εκβάλλει μεν, αλλά... χωρίς να "πονέσουν" πολύ!\nΚαι Εκείνος, ο φιλεύσπλαχνος, που ούτε σε δαίμονες δεν χαλούσε χατίρι… δέχθηκε αμέσως... χαμογελώντας παράξενα! Πηγαίνετε είπε, κι αυτά πέταξαν προς την μεριά των γουρουνιών... φτερουγίζοντας για λίγο χαρούμενα πάνω απ’ το ηλιόλουστο λιβάδι! Τελικά, θυμήθηκαν ότι δεν ήταν πεταλούδες αλλά δαίμονες, που χρειάζονται επειγόντως ζεστό κορμί γύρω τους και ρίχτηκαν πάνω στα γουρούνια, βρήκαν ορθάνοικτα τα ρουθούνια τους και εισέβαλαν στο ζεστό κορμί τους. Όλα αυτά πρέπει να έγιναν με ξεχωριστή τάξη και χωρίς να μπερδευτούν. Από το πλήθος της προσφοράς, ξεχώρισαν στα γρήγορα ένα γουρούνι το καθένα τους, και περνώντας μέσα από τα βρώμικα γουρουνίσια ρουθούνια, βρέθηκαν να στρογγυλοκάθονται στο ζεστό ευρύχωρο εσωτερικό, δύο χιλιάδων γουρουνιών! Το γιατί οι 2000 δαίμονες που συγκατοικούσαν, δεν διάλεξαν ένα μοναδικό γουρούνι για να συνεχίσουν το κοινόβιό τους... δεν θα το μάθουμε ποτέ!\nΞαφνικά όμως... την ίδια διαπίστωση με τους δαίμονες έκαναν και οι ιεροσυντάκτες της Καινής Διαθήκης... και η πένα τους ανατρίχιασε... κι άρχισε να γράφει νέο τέλος για την συγκεκριμένη αναμέτρηση θεού και δαιμόνων! Η ιστορία αυτή δεν θα μπορούσε να τελειώνει έτσι... γι’ αυτό και την συμπλήρωσαν... κάνοντάς την απλά χειρότερη!\nΞαφνικά λοιπόν, (το χαμόγελο του Ιησού έγινε πλατύτερο, σχεδόν θριαμβικό) με μυστική εντολή του, τα παραγεμισμένα με δαίμονες γουρούνια, αφηνίασαν και όλα μαζί, έπεσαν στην λίμνη, όπου... τι; Πνίγηκαν; Δε νομίζω;! Γιατί, δεν πνίγονται οι δαίμονες;! Συγγνώμη... όχι βέβαια, δεν πνίγηκαν τα κακά αθάνατα δαιμόνια... αλλά τα αθώα δαιμονισμένα γουρούνια! Ξανά μπέρδεμα... πολύ κακό τέλος για την ιστορία μας!\nΤέλος πάντων... η εξαιρετικά παράξενη αυτή ιστορία, δεν μπορούσε να βελτιωθεί περισσότερο, και την παράτησαν έτσι…! Με το δραματικότερο αυτό τέλος, φαινόταν τουλάχιστον ότι ο δαιμονο-κυνηγός Χριστός είχε νικήσει! Με μια παραπλανητική κίνηση, είχε ρίξει τουλάχιστον δύο χιλιάδες... αθάνατους δαίμονες... στη λίμνη! Ε, και λοιπόν;! Ε... να... όλο αυτό, αν δεν αναλυθεί και πολύ, μάλλον θα αρέσει στα "ψάρια" που θα το διαβάσουν αργότερα!\nΗ διασκεδαστική αυτή ιστορία, που κάνει ακόμα και τους πλέον ένθερμους πιστούς, να χαμογελάνε αμήχανα, έχει πολλές ακόμα ανέλπιστες προεκτάσεις! Μπορεί να χάθηκαν... εκατό χιλιάδες κιλά γουρουνίσιο κρέας, αλλά... δεν μπορείς να αναγκάσεις δύο χιλιάδες δαίμονες να πέσουν ταυτόχρονα στο νερό και να... βραχούν (;!) μέχρι το κόκαλο, χωρίς να θυσιάσεις κι εσύ κάτι!\nΑυτό βέβαια που εδώ κάνει διασκεδαστική την χριστιανική δαιμονολογία, είναι η ξαφνική παραδοχή, ότι άνθρωποι και γουρούνια βρισκόμαστε στο ίδιο μενού επιλογής των δαιμόνων! Και εδώ είναι που η μηχανή αναζήτησης συμπερασμάτων τρελαίνεται! Αν μπορούν να δαιμονιστούν τα γουρούνια… τότε γιατί όχι και οι αγελάδες, τα κατσίκια και τα κοτόπουλα! Εξού και η πρόσφατη συζήτηση για τρελές αγελάδες... Λες;\nΜε την βιβλική αυτή περιγραφή και παραδοχή της εισόδου δαιμόνων σε γουρούνια, τα περί ενοχής και αμαρτωλότητας των δαιμονισμένων θυμάτων, χάνουν αυτόματα κάθε ίχνος σοβαρότητας, αφού φαντάζομαι... (με την θεολογία δεν μπορεί κανείς ποτέ να είναι σίγουρος), δεν υπάρχουν αμαρτωλά γουρούνια...! Μπορεί τα γουρούνια, πράγματι να ανακατεύονται με βρωμιές, αλλά απ’ ότι γνωρίζουμε... ποτέ δεν υπήρξε εντολή... που να τους το απαγορεύει!\nΑπ’ την άλλη, αν τον πνιγμό των γουρουνιών, δεν τον υποκίνησε μυστικά ο γιος του Γιαχβέ, για να μην του χρεώνουμε και αυθαίρετα κρίματα... τότε προκύπτει η δικαιολογημένη ερώτηση: τι είδους χάρη ήταν αυτή, που με τόσα παρακάλια και κομπλιμέντα ζήτησαν οι εντελώς χαζοί αυτοί δαίμονες, αφού το μόνο που κατάφεραν ήταν να κερδίσουν ολιγόλεπτη παράταση κατοχής κάποιου σώματος;\nΤελικά, ποιός μπορεί αλήθεια να μας εξηγήσει ικανοποιητικά την απολύτως αδικαιολόγητη και σαφώς άδικη συνέργεια του Χριστού, στην ανώφελη απώλεια δύο χιλιάδων γουρουνιών; Γιατί πληρώνουν τα ολιγόλεπτα κέφια των δαιμόνων με την ζωή τους, αυτά τα εντελώς αθώα χοιρίδια ελευθέρας βοσκής; Δεν ήταν αυτή μια ανεξήγητη σπατάλη ζωής ή τουλάχιστον... χοιρινής μπριζόλας; Ποιος θα αποζημιώσει τους χοιροβοσκούς; Μπορεί η ζωή τους ή έστω το κρέας τους, να χαρίζεται στα ολιγόλεπτα βίτσια εξορκιστών και δαιμόνων; Δηλαδή για να το καταλάβουμε καλύτερα. Αν σήμερα σε μια εκκλησία, λιβάδι ή πλατεία, ξορκίζοντας εναν δαιμονιζόμενο... πνίγαμε και λίγα γουρούνια δημοσίως, θα ήμαστε μέσα στο πνεύμα του χριστιανικού θεραπευτισμού; Και επιτέλους το πιο επίφοβο... όταν ξορκίζουν δαίμονες, πως ξέρουν ότι αυτοί δεν πάνε στα ζωντανά μας;\nΒέβαια, η ερώτηση είναι θεωρητική! Γιατί ο θηριώδης θεός της Βίβλου, ο Γιαχβέ, (θεωρητικά ο ίδιος ο Ιησούς στην προανθρώπινη ζωή του) αιώνες πριν (από την ενσάρκωσή του ως Ιησούς) έκανε ότι του κατέβει σε ανθρώπους, διατάζοντας την σφαγή αθώων «νηπίων και θηλαζόντων» (Α΄Σαμ.15.3 ή Α΄ Βασιλειών 15.3) και μακαρίζοντας «εκείνους που θα συνέτριβαν στο βράχο τα παιδικά κεφάλια» (Ψαλμός 136.9 ή 137.9)... τα γουρούνια θα σκεφτόταν τώρα;!\nΌμως, μπορεί να σιχαίνονται το νερό και να βράχηκαν, αλλά τελικά, από την περιπέτεια αυτή, οι δαίμονες βγήκαν με ένα πολύ συγκεκριμένο όφελος. Αφού ο σπλαχνικός Ιησούς, δεν τα έστειλε στην άβυσσο... μόλις στέγνωσαν, πήραν κι αυτά ξανά τους δρόμους, αναζητώντας νεαρούς δυνατούς Γαδαρινούς και Γαδαρινές, για να τρυπώσουν στα ζεστά φιλόξενα κορμιά τους, πανέτοιμοι για νέες σαρκικές απολαύσεις! Μάλιστα σύμφωνα μ’ αυτό το σκεπτικό, ένας Γαδαρινός έγινε καλά, αλλά δύο χιλιάδες άλλοι, πρέπει να βρήκαν για τα καλά τον... διάολό τους!\nΥπάρχει όμως και μια τελευταία περίπτωση, που θα ήταν κρίμα να μην την αναφέρουμε, τώρα που μπήκαμε για τα καλά στο πνεύμα της δαιμονολογίας! Υπάρχει λοιπόν και η περίπτωση, οι συγκεκριμένοι δαίμονες να μην είχαν κανένα πρόβλημα με το υγρό στοιχείο, γι αυτό και διάλεξαν τη λίμνη μόνοι τους! Αυτή η υπόθεση είναι εξαιρετικά ανησυχητική, γιατί αφήνει ανοιχτή την σημαντική ερώτηση: Τι θα γινόταν αν μετά από τα πνιγμένα γουρούνια, τα δαιμόνια περνούσαν στα λαχταριστά και ολοζώντανα λιμνίσια ψάρια... θα μιλούσαμε σήμερα και για δαιμονισμένες πέστροφες;\nΤελικά, η βασανιστική ερώτηση επανέρχεται: τι να απέγιναν άραγε οι δύο χιλιάδες βρεγμένοι δαίμονες; Κάποιοι ανησυχούν, μήπως εκτός από τα γουρούνια και τις πέστροφες, οι δαίμονες μπορούσαν να διατηρηθούν σαν υδρόβια κακά πνεύματα και στο λιμνίσιο νερό... και να εισχωρούν στα παραλίμνια αγριόχορτα, λουλουδάκια... και άλλα ποτιστικά και εδώδιμα! Δηλαδή… μπορεί κάποτε να μιλάμε και για δαιμονισμένα μαρούλια;\n Ο Ματθαίος (8.28) για το ίδιο περιστατικό αναφέρει: «δύο δαιμονισμένους». Βέπετε είχαν περάσει κάποια χρόνια... και το άγιο πνεύμα δεν θυμόταν ακριβώς το περιστατικό!\nΑπο το βιβλιο του Μ. Καλόπουλου «Το Θέατρο της Σωτηρίας»\nΣήμερα οποιαδήποτε περιγραφή της επιληπτικής νόσου, τελειώνει με κάποιες υποδείξεις πρόληψης και φαρμακευτικής αγωγής. Αιώνες όμως δαιμονο-διωκτικού χριστιανισμού, άφησαν αβοήθητους όλους αυτούς τους πονεμένους ανθρώπους, καταδικάζοντάς τους, όχι μόνο σε μια ζωή αγωνίας, ντροπής και τραυματισμών, αλλά τους πέταξαν και στο χειρότερο βάραθρο του εξευτελισμού, φορτώνοντάς τους επιπλέον και το ανεξάλειπτο στίγμα του δαιμονισμένου!\nΦαντάζεστε την απερίγραπτη θλίψη των συγγενών τους, κατά την μακραίωνη εποχή της δαιμονολογικής χριστιανοκρατίας; Οι δύσμοιροι επιληπτικοί, όχι μόνο δεν μπορούσαν να ελπίζουν σε γιατρούς και φάρμακα για να βοηθηθούν, αλλά οι συγγενείς τους έπρεπε να κρύβουν και συχνά να φυλακίζουν το "δαιμονισμένο" τους παιδί, για να αποφύγουν τη χλεύη και τον σαρκασμό των δαιμονολόγων γειτόνων τους!\nΑλήθεια, όσοι θεωρούν καλό και αγαθό εκείνο το "θαύμα" εξορκισμού του επιληπτικού απ’ τον Χριστό... ας μας απαντήσουν: ποιός πρέπει να φορτωθεί όλα αυτά τα βουνά του πόνου και τις κατάμαυρες ιστορικές ευθύνες, της υπερ-χιλιόχρονης καθυστέρησης της ιατρικής και της ιπποκρατικής φαρμακογνωσίας που προκάλεσε, αυτή η απόλυτη δαιμονοποίηση της επιληψίας! Δεν ευθύνεται διόλου γι’ αυτό ο ιδρυτής του θρησκευτικού δαιμονο-διωκτισμού; Πώς είναι δυνατόν να θεωρείται αμέτοχος στις ιστορικές αυτές εξελίξεις, ο μεγαλύτερος εισηγητής της δαιμονολογίας όλων των εποχών, ο δαιμονο-ξορκιστής Χριστός;\nΜήπως είναι καιρός να καταλάβουμε ότι ο Ιησούς, ο αποθεωθείς δαιμονο-σώστης Ιουδαίος, το μόνο που κατάφερε εκβάλλοντας (θεατρικά) τους ανύπαρκτους δαίμονες της επιληψίας, ήταν να γεμίσει τον κόσμο μας με ανθρώπους τυφλής πίστης στην ύπαρξη ασθενοποιών δαιμόνων;!\nΟ θεοποιημένος Ναζιραίος, παραμέρισε την έρευνα για την υλική αιτία των ασθενειών και στην θέση της επέβαλε την πίστη στην ύπαρξη και την ανάμειξη αόρατων δαιμόνων.\nΟ Ωριγένης (2ος αι,) μας διαβεβαιώνει πως έτσι ακριβώς συνέβη: «Οι (Έλληνες) ιατροί φυσιολογώντας, είπαν πως σωματικό είναι το πάθος (του σεληνιασμού ή επιληψίας) και τα υγρά της κεφαλής κάποια συμπάθεια προς το σεληνιακό φως έχουν... εμείς όμως οι πιστεύοντες στο ευαγγέλιο (δηλαδή στην άποψη του Χριστού, για τους επιληπτικούς ή σεληνιασμένους), το νόσημα αυτό αποδίδουμε σε ακάθαρτο, άλαλο και κωφό πνεύμα, (δηλαδή κατά τα λόγια του Ιησού, ξεκάθαρα σε δαίμονα) που στους πάσχοντες ενεργεί... Όπως δε μεταξύ των ανθρώπων έτσι και μεταξύ των πνευμάτων, τινά μεν αυτών λαλείν, τινά δε άλαλα είναι και τινά μεν ακούειν έτερα δε κωφά είναι. Δυσίατον είναι το νόσημα τούτο. Ακόμα και όσοι έχουν το χάρισμα της θεραπείας δαιμονισμένων, μπροστά σ’ αυτό (του επιληπτικού) απαυδούν (απελπίζονται) και μόνο μετά από πολλές νηστείες, προσευχές (κατά πώς σύστησε ο Χριστός) και πολλών προσπαθειών επιτυγχάνουν». Ιδού, ο επιστημονοφανής χριστιανισμός, σε όλο του το δαιμονολογικό μεγαλείο!\nΤο πόσο "επιτυχία" είχαν οι πολλές προσευχές και οι εξαντλητικές νηστείες, στην καταπολέμηση του δαίμονα της επιληψίας, μπορεί να το υποθέσει ο καθένας σήμερα! Μήπως όμως είναι καιρός να καταλάβουμε, ότι ακόμα και τα συνοδευτικά γιατροσόφια, όπως ανάμειξη πίστης και νηστείας, θυμίζουν σολομωνική αγυρτεία; Μπορείτε να συνειδητοποιήσετε πόσους αιώνες ταλαιπωρίας υπέστησαν οι δυστυχισμένοι επιληπτικοί και λοιποί "δαιμονισμένοι" που πίστεψαν στα γιατροσόφια του χριστιανισμού;\nΚαι ενώ αυτά τα σκοταδιστικά και απάνθρωπα συμβαίνουν στον πρωτο-χριστιανισμό, την ίδια εκείνη εποχή, στην πολιτισμένη φωτοδότρα Ελλάδα, η ιατρική δίνει δικαστικές μάχες, για να ορίσει τα επιστημονικά όριά της και να εξηγήσει ότι στο ιατρικό ήθος περιλαμβάνεται η ανάγκη, να μην καλλιεργούν οι γιατροί υπερβολικές προσδοκίες και να μην εκμεταλλεύονται την ευπιστία των απλοϊκών και την δίψα των παθόντων για θεραπεία!\nΣτον Λουκιανό (~ 120 μ.Χ) διαβάζουμε για έναν νέο γιατρό, που αρνήθηκε να θεραπεύσει την μητριά του από παραφροσύνη (δαιμονισμό!) λέγοντας στον ίδιο του τον πατέρα, ότι η περίπτωσή της δεν είναι μέσα στις ιατρικές του δυνατότητες! Ο πατέρας του οργισμένος τον αποκλήρωσε (αποκήρυξε)! Ο νεαρός αυτός γιατρός, δεν κατέφυγε σε αγυρτίες και ιατρικές προσποιήσεις, αλλά υπερασπίσθηκε σε δικαστήριο την αξία της πραγματικής ιατρικής λέγοντας: «θα μου επιτρέψετε την επιστημονική αυτήν ανάπτυξη... στους απλοϊκούς ανθρώπους και άπειρους στην ιατρική εξηγώ, ότι δεν είναι τα πάντα δυνατά στους ιατρούς, ούτε τα νοσήματα είναι της αυτής φύσης, ούτε έχουν όλα μια και την αυτή θεραπεία, αλλά ούτε και τα φάρμακα έχουν την αυτήν ενέργεια επί όλων των νοσημάτων... δεν είναι λοιπόν ότι δεν θέλω αλλά ότι δεν δύναμαι» Λουκιανός Αποκηρυττόμενος 26. Ο νεαρός κέρδισε την δίκη, επιδεικνύοντας μεγαλείο ήθους, θέτοντας όρια στις προσδοκίες των παθόντων!\nΜε την επικράτηση όμως του Χριστιανισμού, η δεισιδαιμονία των παν-θεραπευτών της πίστης επικράτησε και μάταια δύο τρεις αδύνατες φωνές μέσα στο πηκτό σκοτάδι του θρησκευτικού μεσαίωνα φώναζαν: «Ο σεληνιασμός φυσικόν τι τυγχάνει πάθημα και όχι ως λέγουσι δαίμονος κακουργία» Μιχάλης Ψελλός (11ος αι.μ.Χ.) περί σεληνιασμού.\n«Η επιληψία είναι όταν κανείς πέφτει ξαφνικά κάτω και συσπάται και αφρίζει. Οι αγράμματοι όμως δαιμονισμένους και σεληνιασμένους τους αποκαλούν, ενώ εγκεφαλική είναι η πάθηση όπως λέει ο Ιπποκράτης» Λέων Φιλόσοφος (9ος αι.μ.Χ.) Σύνοψη Ιατρικής, περί επιληψίας.\nΣήμερα δεν συγχωρούνται τα μισόλογα! Στην αναμέτρηση πίστης και επιστημονικής αντιμετώπισης της νόσου, ο χριστιανικός παν-ιαματισμός, απεδείχθη ο χειρότερος τσαρλατανισμός όλων των εποχών!\nΜήπως λοιπόν ήρθε επιτέλους ο καιρός, να διδάξουμε επιμελώς τα παιδιά μας, ότι κάποιος θεοποιημένος Ιουδαίος, κατάφερε να προκαλέσει μια μακραίωνη οδυνηρή ιατρική σύγχυση, υποβαθμίζοντας κάθε προσπάθεια ανθρώπινης έρευνας των σχετικών παθήσεων και καθηλώνοντας αιώνες την πρόοδο της ιατρικής και την φαρμακολογίας; Και επιτέλους τι έχουν να που επ’ αυτού τα εκατομμύρια των γιατρών σήμερα, που δηλώνουν Χριστιανοί;\nΠώς πρέπει επιτέλους να ονομάσουμε εκείνον που νομιμοποίησε την πίστη στην δαιμονοπάθεια και σύστησε στην ανθρωπότητα την πίστη στην ύπαρξη των πανάθλιων δαιμόνων και σαν θεραπεία όρισε τους δαιμονο-ξορκισμούς... αν όχι μέγα δαιμονοποιό;\nΚάποιοι για να διασώσουν το ηθικό μεγαλείο του Ιησού, επιμένουν ότι ο ίδιος ο Χριστός, δίδαξε μόνο αγαθά πράγματα και οι κατοπινοί μαθητές του, ατελείς άνθρωποι, διέστρεψαν τα θεϊκά του δώρα! Βλέπετε εσείς να διέστρεψαν οι εκτελεστές των εντολών του κάτι στα περί επιληψίας και δαιμονισμού; Δεν είναι ολοφάνερο ότι ο ίδιος ήταν ο απόλυτος δημιουργός αυτής της ψευδο-δαιμονο-θεραπευτικής σχολής;\nΝα η πλέον επίσημη κατάληξη των όσων ο Ιησούς κήρυξε περί δαιμόνων: «Μην τρομάζετε περί νηστείας ακούγοντας, δεν είναι για μας φοβερή (η νηστεία) αλλά για των δαιμόνων τη φύση. Εάν είναι κάποιος σεληνιαζόμενος ας του δείξει (στον δαίμονα) της νηστείας το πρόσωπο, (τότε) και αυτών των λίθων ακινητότερος μένει από φόβο πασσαλωμένος (κειμ: πηγνύμενος) σαν κάποια δεσμά να τον κατέχουν. Μάλιστα όταν ιδεί την νηστεία συνοδευόμενη από την αδελφή της, την ευχή. (Εννοεί την ψαλμωδία του εξορκισμού, που μετατρέπουν τον εξορκιστή σε κανονικό επαοιδό!) Γι’ αυτό και ο Χριστός είπε: Το γένος τούτο (των δαιμόνων) ουκ εξέρχεται ει μη δια προσευχής και νηστείας». Ι. Χρυσόστομος «περί νηστείας» 49.307.2-10.\nΓια όσους νομίζουν, ότι αυτά αποτελούν εξαιρέσεις, ή αφορούν μόνο τις ασθένειες της επιληψίας, δεν έχουν παρά να διαβάσουν τις παρακάτω εμετικές, αλλά απόλυτα αποδεκτές και επίσημες χριστιανικές δαιμονολογίες που έγραψε τον πρώτο κιόλας αιώνα, ένας απ’ τους σημαντικότερους επίσκοπους του πρωτο-χριστιανισμού: «... το δε τους δαίμονας γλίχεσθαι (... ότι οι δαίμονες ποθούν) εις τα ανθρώπων εισδύειν σώματα, αύτη είναι η αιτία... Οι δαίμονες έχοντας εξουσία... ποθούν στα σώματα των ανθρώπων να εισχωρούν και αυτή είναι η αιτία. Πνεύματα όντες και την επιθυμίαν έχοντας σε τροφές, ποτά και συμμετοχή σε συνουσίες, μη δυνάμενοι όμως διότι πνεύματα είναι και τα κατάλληλα χρειάζονται όργανα για τέτοια χρήση, (γι’ αυτό) στα σώματα των ανθρώπων εισχωρούν, για να χρησιμοποιήσουν τα όργανά τους, όπως αυτοί θέλουν, σε τροφές δια των ανθρώπινων οδόντων και της συνουσίας δια των αιδοίων τους.\nΌθεν, προς την των δαιμόνων αποφυγή, η ένδεια και η νηστεία και η κακουχία οικειότατον εστίν βοήθημα. Και αφού δια των (υλικών) απολαύσεων εισέρχονται, αυτονόητο ότι δια της κακουχίας φυγαδεύονται. Οι δαίμονες θέλοντας να επικρατήσουν, της πίστεως την ποσότητα επιμετρούν και την επιμονή, γι’ αυτό στους απιστούν-τας και στους δύσπιστους επιμένουν, στους δε παντάπασι πιστεύοντας, ούτε προσωρινά δεν μπορούν να σταθούν.\nΣτις ψυχές οι ενδομυχούντες δαίμονες, ενοχλούν με σωματική νόσο, χολής, φλέγματος, αίμα, ή μήνιγγος φλεγμονής... ή την ψυχή οδηγούν σε πλεονασμό τροφής... Κάποιοι δε των κακούργων δαιμόνων, ενεδρεύουν στην ανθρώπινη ψυχή αλλιώς, και στην αρχή, ούτε πως υπάρχουν φαίνονται, για να μην γίνουν οι εναντίον τους προσπάθειες. Ξαφνικά όμως, με πρόφαση οργής, έρωτος ή άλλης αιτίας, με ξίφος, βρόχο ή γκρεμό ή άλλου τινός τρόπου, τα σώματα και τις απατημένες ψυχές κολάζουν». Κλήμης Επίσκοπος Ρώμης (;-100 μ.Χ.) ή Κλήμης Ρωμανός «Πέτρου επιδημιών κηρυγμάτων» 9.10.11-\nΘαυμάστε το αβάσταχτο μεγαλείο της χριστιανικής δαιμονολογίας!\nΑρχηγός αυτής της παράνοιας; Ο ίδιος ο ιδρυτής της! Όποιος έχει διαφορετική άποψη, δεν μένει παρά να μας αποδείξει ότι η παραπάνω παρανοϊκή περιγραφή, δεν γεννήθηκε δικαιολογημένα απ’ όσα δίδαξε με τα δαιμονο-διωκτικά του κατορθώματα ο δαιμονολόγος Ναζιραίος!\nΚαι μια και ο λόγος περί δαιμονο-ξορκισμών, θα ήταν ασυγχώρητο να παραλείψουμε τον ογκόλιθο του δαιμονο-ξορκισμού, τον μεγαλύτερο πατέρα της εκκλησίας τον Ιωάννη τον Χρυσόστομο! Απολαύστε τον!\nΕπίσημο κείμενο εξορκισμών\nΙωάννου του Χρυσόστομου:\n«Δέσποτα Κύριε, που τον Νώε διέσωσες και τον δικαιότατο Αβραάμ ελευθέρωσες από θλίψεις. Που τον Μωυσή κάλεσες εξ Αιγύπτου και τον Ισραήλ εκ του Φαραώ διέσωσες... βοήθησον και την δούλη σου (κάποια) Μαρία. Σβήσε τον πυρετό της, πράυνον το άλγος της, πάσαν πονηράν ασθένειαν απέλασον απ’ αυτής και έγειρον την (κατάκοιτη) δούλη σου (Μαρία) από της οδυνηρής κλίνης.\nΕσύ που τον Ιακώβ εκ χειρός Ησαύ διέσωσες... τον πάγκαλον Ιωσήφ... τον πάνσοφο Δαυίδ... τον δικαιότατο Δανιήλ εκ των λεόντων διέσωσες... Τους τρεις παίδας... το πυρ εις δρόσον μετέβαλες... Άγιοι τρεις παίδες. Άγιοι επτά παίδες. Άγιε Θεράπων... άγιε Ακίνδυνε πρόφτασε... άγιε Ελπιδιφόρε ανάστησον... άγιε Βασίλειε Καισαρείας... άγιε Επιφάνιε Κύπρου... αγία Αναστασία φαρμακολύτρια... όλες οι ουράνιες δυνάμεις των αγίων αγγέλων και αρχαγγέλων, πολυόμματα χερουβείμ και εξαπτέρυγα σεραφείμ... δωρίστε στην δούλη του θεού (Μαρία) υγεία και απαλλάξτε την από την χαλεπή ασθένεια, διώξτε τον πυρετό, το ρίγος της κακιάς τάυτης ασθένειάς της.\nΕδώ ο τόνος από παρακλητικός, αλλάζει και ο εξορκιστής γίνεται προστακτικός: Εξορκίζω τις οβ΄ (72) ασθένειες (πρώτη φορά απαριθμώνται με ακρίβεια οι ανθρώπινες ασθένειες!) τις οποίες έχει ο άνθρωπος, (!) αναχωρήστε από την δούλη του θεού... απ’ όπου κι αν προήλθε η ασθένειά της, από αστέρων, ηλίου ή σελήνης, ζοφερού νέφους, αέρος, βροντής ή αστραπής αν κατήλθε, από σεισμού, κτύπου, ορέων, κοιλάδων, κάμπου ή πεδιάδων, από λίθου, ύδατος, πηγής, ή ποταμού, χωριού, αγρού, περιβολιού ή κήπου, σε διόδους τριόδους, εισόδους, εξόδους, αυλές, λουτρά ή φούρνους, πόρτες, παράθυρα, ανώγια ή κατώγια, αυλής ή αλωνίου και ήλθες να πειράξεις την δούλη του θεού.\nΑν ήλθες (δαίμονα) από φθόνο επαοιδού ή φαρμακού ή φθόνου ή ζήλιας, από βαρέων και αισχρών οφθαλμών, από βασκοσύνης ή άλλης συμφοράς, πρηστηριακόν, (πρήξιμο;) βουβιατικόν, (βουβαμάρα;) φασματικόν, (;) ονοσκελιακόν (να... και η γνωστή μας σολομωνική γαϊδουροπόδαρη καλλονή η ονοσκελού!) ή νεραϊδών και ήλθατε να αδικήσετε την δούλη του θεού με κεφαλόπονο, οφθαλμόπονο, οδοντόπονο, στηθόπονο, φρενόπονο, (;!) χειρόπονο, δυσουρία ή τρισουρίας (;) ενσόχασιν (;) εξόχασιν (;) υστέραν (;) στρόφου (;) αρμόπονου, τζίρματος (σπασμών!) ομαλικόν, (;) αϋπνία ή πολυυπνία, εξορκίζω υμάς, ότι (απ’ όλα αυτά) κι αν είσαι (δαίμονα) που αδικεί την δούλη του θεού αναχωρήστε και απέλθετε στα άγρια όρη, όπου κι αν είσαι κατακείμενον και αδικών την δούλη του θεού (Μαρία) απέλθετε εις τα άγρια όρη και μη στις τρίχες της κεφαλής της, μη εν μυελού κεφαλής, μη εν κρανίου ή ημικράνου (;) όχι στο μέτωπο ή στους κροτάφους, στα βλέφαρα, στους μυκτήρες, τα αυτιά, στόμα, χείλια, δόντια, τράχηλο, ωμοπλάτη, στήθος ή φλεγμονή καρδιάς (;) ράχη, καπούλια, ομφαλό, υπογάστριο, γόνατα ποδών ή αστραγάλους, δάκτυλα, νύχια... όπου κι αν βρίσκεσαι (πονηρό πνεύμα) κατακείμενον (ξαπλωμένο) και αδικών αυτήν αναχώρησον και άπελθε.\nΕξορκίζω υμάς πάντα τα ακάθαρτα παθήματα, εξορκίζω στο όνομα του Ιησού Χριστού και δώσε Κύριε την δούλην σου Μαρία (το μέγα πανανθρώπινο ζητούμενο και το βασικό εμπόρευμα της θρησκείας!) υγεία, ζωή, ειρήνη, μακροημέρευση...» Oratio in infirmos in servam dei Maria. Ι. Χρυσόστομος αρχιεπίσκοπος Κωνσταντινουπόλεως.\nΑλήθεια, αν είχατε αυτόν τον άνθρωπο μπροστά σας σήμερα, τι θα του λέγατε; Πώς πρέπει επιτέλους να χαρακτηρίσουμε έναν άνθρωπο που καθήλωσε σε μαγικές εξηγήσεις και επωδές την ιατρική και τις συναφείς ιαματικές επιστήμες, που με τις δαιμονολογίες του, σκότωσε εκατομμύρια ανθρώπους, καταστρέφοντας τις επιστημονικές ευκαιρίες θεραπείας; Θα ήταν υπερβολή αν τον ονομάζαμε... κανονικότατο μάγο;\nΑπ’ την άλλη, αν νομίζετε ότι ο Ιωάννης Χρυσόστομος δεν είναι καθημερινά μπροστά σας, κάνετε τεράστιο λάθος. Επιτηρεί καθημερινά την πνευματική ανάπτυξη των παιδιών σας και είναι ο αδιαφιλονίκητος άρχοντας της πνευματικότητάς τους, στα ελληνικά σχολεία! Αυτός ο αγιοποιημένος αγύρτης, ο δεδηλωμένος εχθρός της επιστήμης και των γραμμάτων, ο άνθρωπος που υποκίνησε την καταστροφή της αλεξανδρινής βιβλιοθήκης, λέγοντας γι αυτήν: «Τι λοιπόν, άγιος έσται ο ναός του Σεράπιδος δια τα βιβλία; Μη γένοιτο... αλλά δαίμονες οικούσι τον τόπον... μάλλον δε και αυτών (των Ελλήνων) όντων δαιμόνων...»\nΑυτός ο επίσημος εξορκιστής του χριστιανισμού, είναι ο μέγιστος των τριών ιεραρχών, που εδώ και δεκάδες γενιές, με απόλυτη άνεση και με κρατική αρωγή, κατευθύνει τους πάλαι ποτέ δημιουργούς των επιστημών και των ερωτήσεων Έλληνες, στον δρόμο της ιουδαϊκής δαιμονο-εξορκιστικής σοφίας!\nΝα ένα μικρό δείγμα της γενικευμένης χριστιανο-δαιμονο-διωκτικής λαίλαπας που ακολούθησε τον γιο του Γιαχβέ: «τεμένη ειδώλων και ναοί καθαιρούνται και τα παραπεφυκότα τούτοις άλση επι γης δεικνούμενα το πυρ κατανέμεται και (έτσι) πάσα των δαιμόνων καταβάλλεται η μανία» Κλήμεντος (1ος αι.μ.Χ.) Πέτρου επιδημιών κηρυγμάτων 170.6-8.\nΑς επιστρέψουμε όμως στην πραγματική καταγωγή της δεισιδαιμονίας και τον αληθινό εισηγητή της δαιμονο-θεραπείας τον Χαλδαίο σωτήρα Ιησού! Απ’ την εποχή του Ομήρου και του Σολομώντα ήταν γνωστό, ότι το οπλοστάσιο της φύσης, ήταν εκείνο που εξοπλίζει τους θεραπευτές με ανέλπιστα φάρμακα κατά των ασθενειών. Δεν θα ήταν λοιπόν θετικότερο και άκρως φιλάνθρωπο, αν ο υποτιθέμενος αυτός εξουσιαστής των δαιμόνων ο θεός-Ιησούς, έστω ταυτόχρονα και ανάμεσα στους αναρίθμητους δαιμονο-ξορκισμούς του, μας αποκάλυπτε και μια σειρά αποτελεσματικών φυτικών φαρμάκων που θα έδιναν οριστικά ένα τέλος σε κάποιες οδυνηρές ασθένειες; Όχι μόνο αυτό δεν έκανε αλλά ούτε καν έστρεψε την προσοχή των ανθρώπων σ’ αυτήν την κατεύθυνση ώστε να ενθαρρυνθεί η θεραπευτική βοτανογνωσία!\nΓιατί ο υποτιθέμενος αυτός θεός, θεράπευσε έναν-δύο επιληπτικούς, ενώ θα μπορούσε να αφήσει πίσω του την συνταγή ενός μοναδικού αποτελεσματικού φαρμάκου, που θα θεράπευε όλους τους επιληπτικούς της ιστορίας; Τι είδους θεός είναι αυτός, και τι είδους αγάπη ήταν αυτή που διακήρυττε και επέδειξε προς την ανθρωπότητα, όταν, "θεράπευσε" ελάχιστους, μόνο για να δρέψει την δόξα του θεραπευτή, αλλ’ άφησε πίσω του την ίδια την ασθένεια ανέγγιχτη, να θερίζει ανενόχλητη για αιώνες τα απροστάτευτα θύματά της, στα άγνωστα πέρατα της οικουμένης;\nΑν μάλιστα δεχθούμε πως ήταν θεός, με μια ιδιαίτερη ευαισθησία στον ανθρώπινο πόνο, τότε γιατί δεν μας παρέδωσε λίγα, αν όχι όλα τα οδυνοφάγα φάρμακα που ασφαλώς γνώριζε;! Τι είδους θεραπευτής θεός είναι αυτός, που θεράπευσε μερικές δεκάδες ανθρώπων, αλλά γύρισε την πλάτη του στα εκατομμύρια των υπόλοιπων παθόντων του πλανήτη, που κατά εκατομμύρια έλιωσαν από τον πόνο, για χρόνια ολόκληρα, πριν υποκύψουν στον οδυνηρό θάνατο;\nΠόσους "θεράπευσαν" οι περιοδεύοντες χριστιανοί; Ελάχιστους. Πόσους θα θεράπευαν τα φάρμακα; Εκατοντάδες εκατομμύρια παθόντων σε ολόκληρη την γη! Γιατί λοιπόν ο Ιησούς δεν άφησε πίσω του ούτε ένα πραγματικό φάρμακο για σωματικές παθήσεις αν πράγματι ήταν θεός ιαματικής φιλανθρωπίας;\nΟ Ιπποκράτης ήταν 18ος απόγονος και ιερέας του αρχαίου επίσης θεοποιημένου γιατρού Ασκληπιού, απ’ την μυθική γενιά του Απόλλωνα. Ο Ιπποκράτης δεν καμωνόταν πως ήταν γιος θεού, όμως όσο θα υπάρχει η ανθρωπότητα, δεν θα πάψει ποτέ να μνημονεύει δοξαστικά το όνομα του τρισόλβιου αυτού ανθρώπου, γιατί είχε σπλάχνα συμπόνιας και το απέδειξε, με το να γίνει ο πατέρας της ιαματικής έρευνας, που σήμερα ονομάζουμε ιατρική! Αυτός λοιπόν ο εντελώς κανονικός άνθρωπος, μεταξύ πολλών άλλων απίστευτων ιαματικών δώρων, που έκανε στην ανθρωπότητα, είναι και ο εφευρέτης της ευεργετικής ασπιρίνης!\nΟ Γαληνός (129-201μ.Χ.) δεν δίσταζε να αποδώσει τιμές στον Ιπποκράτη λέγοντας: «πάλιν ώσπερ από θεού φωνής της Ιπποκράτους αρξόμεθα λέξεως». Πολύ κοντά στην εποχή του Χριστού, στα περί φαρμάκων συγγράμματά του, ο εξαίρετος φιλάνθρωπος Γαληνός, μας άφησε θησαυρούς γνώσεων και φαρμάκων! Γνωρίζετε έστω και ένα μοναδικό υλικό φάρμακο που να αποδίδεται στον θεοποιημένο Ιουδαίο Ιησού; Αν εσείς ήσασταν στην θέση του, και γνωρίζατε όλα τα φάρμακα, όλων των ανθρώπινων ασθενειών (θεός γαρ) δεν θα αφήνατε πίσω σας κάποια λυτρωτικά της οδύνης φάρμακα;\nΣαν ειρωνεία ακούγονται τώρα τα λόγια του Χριστού: «εάν λοιπόν εσείς πονηροί όντες, εξεύρητε να δίδετε αγαθάς δόσεις εις τα τέκνα σας πόσο μάλλον ο πατήρ (θεός) σας ο εν ουρανοίς» Ματθ.7.11.\nΑναρτήθηκε από ΖΗΝΩΝ στις 10:26 π.μ. Ετικέτες ΑΝΘΡΩΠΟΛΟΓΙΑ , ΕΚΚΛΗΣΙΑ , ΖΗΝΩΝ ΠΑΠΑΖΑΧΟΣ , ΙΟΥΔΑΪΣΜΟΣ , ΙΣΡΑΗΛ , ΠΑΛΑΙΣΤΙΝΗ , ΣΙΩΝΙΣΜΟΣ , ΧΡΙΣΤΙΑΝΙΣΜΟΣ\nΗ ΑΠΑΞΙΩΣΗ ΤΟΥ ΕΘΝΙΚΟΥ ΜΑΣ ΥΜΝΟΥ ΑΠΟ ΤΟΝ ΚΟ...\nΟ ΦΑΡΑΩ ΑΚΕΝΑΤΩΝ ΚΑΙ ΟΙ ΕΒΡΑΙΟΙ. ΜΙΑ ΥΠΟΘΕΣ...\nΟ ΠΡΩΘΥΠΟΥΡΓΟΣ ΤΗΣ ΑΙΓΥΠΤΟΥ ΙΟΥΔΑΙΟΣ ΜΑΓΟΣ Ι...\nΚΑΤΑ ΤΟΝ ΙΟΥΔΑΙΟ ΒΕΛΙΚΟΦΣΚΥ Ο ΕΛΛΗΝΑΣ ΟΙΔΙΠΟ...\nΒΗΣΣΑΡΙΩΝ ΤΡΑΠΕΖΟΥΝΤΙΟΣ: "ΤΟ ΕΘΝΟΣ ΗΜΩΝ ΒΛΑΚΙ...\nΗ ΤΟΥΡΚΙΚΗ ΣΗΜΑΙΑ ΚΑΙ Η ΣΗΜΑΙΑ ΤΟΥ ΙΣΡΑΗΛ\nΟ ΚΑΘΙΣΤΟΣ ΚΟΥΛΗΣ ΤΗΣ ΟΙΚΟΓΕΝΕΙΟΚΡΑΤΙΑΣ ΚΑΙ ...\nΗ ΑΠΟΒΙΟΜΗΧΑΝΟΠΟΙΗΣΗ ΤΗΣ ΧΩΡΑΣ ΜΑΣ (Η ΑΝΑΠΤΥ...\nΤΕΛΕΥΤΑΙΑ ΕΡΕΥΝΑ: ΟΙ ΜΗΧΑΝΕΣ ΝΤΗΖΕΛ ΕΓΙΝΑΝ Τ...\nΟΙ ΠΡΟΒΕΣ ΓΙΑ ΕΣΩΤΕΡΙΚΟ ΠΟΛΕΜΟ ΞΕΚΙΝΗΣΑΝ ΑΠΟ...\nΕΝΑ ΑΠΟ ΤΑ ΜΕΓΑΛΥΤΕΡΑ ΜΥΣΤΗΡΙΑ ΤΗΣ ΑΝΘΡΩΠΟΤΗ...\nΗ ΧΩΡΑ ΔΕΧΕΤΑΙ ΥΒΡΙΔΙΚΟ ΠΟΛΕΜΟ, ΧΑΝΕΙ ΤΗΝ Ε...\nMerkava Mk.4 Barak: ΑΡΜΑ ΜΑΧΗΣ ΜΕ ΤΕΧΝΗΤΗ ΝΟΗ...\nΗ ΕΛΠΙΔΑ ΓΙΑ ΤΟ ΓΕΝΟΣ ΥΠΑΡΧΕΙ ΜΟΝΟ ΣΤΗΝ ΕΛ...\nΠρόεδρος Πανελληνίου Συλλόγου Πομάκων Α.Ιμάμ: «ΕΝΟ...\nΑΘΗΝΑ, Η ΧΕΙΡΟΤΕΡΗ ΟΙΚΙΣΤΙΚΑ ΠΟΛΗ ΤΗΣ ΕΥΡΩΠΗΣ...\nΟ ΦΡΕΝΟΒΛΑΒΗΣ ΠΡΟΔΟΤΗΣ ΤΣΙΠΡΑΣ.\nΤΑ ΑΙΟΛΙΚΑ ΠΑΡΚΑ ΕΙΝΑΙ ΑΧΡΗΣΤΑ ΚΑΙ ΒΛΑΒΕΡΑ; ...\nΟ ΕΡΝΤΟΓΑΝ ΠΡΟΑΝΗΓΓΕΙΛΕ ΤΗΝ ΑΠΟΚΤΗΣΗ ΠΥΡΗΝΙΚΩΝ...\nΗ ΠΡΕΣΒΕΙΑ ΣΤΟΝ ΚΟΥΛΗ ΤΗΣ ΟΙΚΟΓΕΝΕΙΟΚΡΑΤΙΑΣ: ...\nΤΟ ΑΠΟΓΕΥΜΑ ΤΗΣ 3ης ΑΥΓΟΥΣΤΟΥ 1974 ΣΤΟ ΧΩΡΙ...\nΟ ΠΟΛΕΜΟΣ ΜΕ ΤΗΝ ΤΟΥΡΚΙΑ ΘΑ ΕΙΝΑΙ ΑΠΟΦΑΣΗ ...\nΗ ΓΕΝΟΚΤΟΝΙΑ ΤΩΝ ΕΛΛΗΝΩΝ ΕΠΙΤΑΧΥΝΕΤΑΙ. ΛΑΜΙΑ....\nΕΝΑΣ ΣΑΠΙΟΣ ΛΑΟΣ ΜΕ ΣΑΠΙΟΥΣ ΚΥΒΕΡΝΗΤΕΣ ΒΑΔΙΖ...\nΚως: 150 ΛΑΘΡΟΜΕΤΑΝΑΣΤΕΣ ΑΠΟ ΤΟ ΚΑΜΕΡΟΥΝ ΚΑΙ ΤΗΝ Σ...\nΗ ΚΡΟΑΤΙΑ ΚΑΝΕΙ ΜΕΡΙΚΗ ΕΠΙΣΤΡΑΤΕΥΣΗ ΛΟΓΩ ΤΟΥ ΕΠΙΚΕ...\n16 Σεπτεμβρίου 1944. ΑΡΧΙΣΑΝ ΣΤΟΝ ΜΕΛΙΓΑΛΑ Ο...\nΕΠΙΣΗΜΗ ΑΝΑΚΟΙΝΩΣΗ ΤΗΣ ΒΡΕΤΑΝΙΚΗΣ ΚΥΒΕΡΝΗΣΗΣ: «Στη...\nΕΠΙΣΗΜΗ ΑΝΑΚΟΙΝΩΣΗ ΤΗΣ ΑΜΕΡΙΚΑΝΙΚΗΣ ΚΥΒΕΡΝΗΣΗΣ: "Σ...\nΣΚΛΗΡΕΣ ΚΥΡΩΣΕΙΣ ΤΟΥ ΤΡΑΜΠ ΚΑΙ ΤΗΣ ΙΟΥΔΑΙΑΣ ΚΟΡΗΣ ...\nO NETANIΑXOY KATAΣΚΟΠΕΥΕΙ ΚΑΙ ΤΟΝ ΤΡΑΜΠ. Τραμπ: «...\nΞΕΝΕΣ ΕΦΗΜΕΡΙΔΕΣ: «Πλησιάζει δραματικός χειμώνας ...\nΗ ΜΟΙΡΑ ΤΟΥ ΜΗΤΣΟΤΑΚΗ…\nΟ ΤΡΑΜΠ ΣΙΧΑΙΝΕΤΑΙ ΝΑ ΣΥΝΑΝΤΗΘΕΙ ΜΕ ΤΟΝ ΚΥΡ...\nΕΙΜΑΣΤΕ ΕΘΝΙΚΗ ΚΟΙΝΟΤΗΤΑ, ΟΧΙ ΘΡΗΣΚΕΥΤΙΚΗ ΚΟΙ...\nΕΝΑΣ ΥΠΕΡΗΦΑΝΟΣ ΕΛΛΗΝΑΣ ΘΡΑΚΙΩΤΗΣ ΠΟΜΑΚΟΣ ΓΡΑ...\n«Θα βοηθήσουμε τον τούρκο σύμμαχό μας να αρπάξει σ...\nΧΕΙΜΑΡΡΑ: ΤΟ ΠΡΟΩΘΗΜΕΝΟ ΚΑΣΤΡΟ ΤΟΥ ΕΛΛΗΝΙΣΜΟΥ.\nΚΑΛΕΝΤΕΡΙΔΗΣ: «Η ΣΥΜΦΩΝΙΑ ΤΩΝ ΠΡΕΣΠΩΝ ΔΥΝΗΤΙΚ...\nOTAN O ΡΟΤΣΙΛΝΤ, ΠΡΙΓΚΗΨ ΤΗΣ ΕΛΛΑΔΟΣ ΚΑΙ ΙΔ...\nΜΕ ΝΟΜΟ ΕΠΙΤΡΑΠΗΚΕ ΣΤΗΝ ΑΓΓΛΙΑ ΝΑ ΤΡΩΝΕ ΣΚΥΛΟΥΣ, Γ...\nΟΛΟΙ ΟΙ ΕΛΛΗΝΕΣ ΣΤΟ ΒΟΡΕΙΟΗΠΕΙΡΩΤΙΚΟ ΧΩΡΙΟ Β...\nΗ ΘΕΡΙΝΗ ΠΑΛΑΒΟΜΑΡΑ ΤΩΝ ΟΡΘΟΔΟΞΩΝ ΕΛΛΗΝΩΝ ΣΕ ΕΞΑΡΣ...\nΗ ΟΡΘΟΔΟΞΗ ΕΚΚΛΗΣΙΑ ΚΑΤΑΣΚΕΥΑΖΕΙ ΤΑ ΤΕΛΕΥΤΑΙΑ ΧΡΟΝ...\nΔΗΜΟΨΗΦΙΣΜΑ ΣΤΗΝ ΚΡΙΜΑΙΑ ΓΙΑ ΤΗΝ ΜΕΤΟΝΟΜΑΣΙΑ ...\nΚΥΡΙΕ ΜΗΤΣΟΤΑΚΗ, ΘΕΛΕΤΕ ΝΑ ΙΔΡΥΣΕΤΕ «ΠΑΝΕΠΙΣΤ...\nΣΕ ΠΟΙΑ ΧΩΡΑ ΖΟΥΜΕ; ΛΑΜΙΑ: ΗΛΙΚΙΩΜΕΝΗ ΓΥΝΑΙΚΑ ...\nΝΕΑ ΠΡΟΔΟΣΙΑ: Ο ΚΟΥΛΗΣ ΕΓΚΑΘΙΣΤΑ ΤΟΥΡΚΟΥΣ ΛΑ...\nΞΕΦΡΑΓΟ ΑΜΠΕΛΙ Η ΧΩΡΑ ΤΟΥ ΚΟΥΛΗ ΚΑΙ ΤΟΥ ΔΕ...\nΧΙΛΙΑΔΕΣ ΛΑΘΡΟΜΕΤΑΝΑΣΤΕΣ ΜΕΤΑΦΕΡΟΝΤΑΙ ΑΠΟ ΤΟΝ ...\nΣΤΗΝ ΑΓΑΠΗΜΕΝΗ ΓΗ ΤΗΣ ΧΕΙΜΑΡΡΑΣ\nΜΗ ΒΙΩΣΙΜΟ ΤΟ ΕΛΛΗΝΙΚΟ ΧΡΕΟΣ ΜΕΤΑ ΤΟ 2032. ...\nΕΛΛΗΝΙΚΟΣ ΣΤΡΑΤΟΣ: Ο ΜΟΝΑΔΙΚΟΣ ΣΤΡΑΤΟΣ ΠΑΓΚΟΣ...\nΟΙ ΕΛΛΗΝΕΣ ΕΟΡΤΑΣΑΝ ΤΑ «ΠΟΣΕΙΔΩΝΕΙΑ» ΣΤΟ ΒΑΡ...\n2.000 ΓΟΥΡΟΥΝΑΚΙΑ ΚΑΙ ΕΝΑΣ ΔΑΙΜΟΝΟΔΙΩΚΤΗΣ. ΕΝ...\nΣΗΜΕΡΑ, 21 ΣΕΠΤΕΜΒΡΙΟΥ 2019, Η ΦΘΙΝΟΠΩΡΙΝΗ ...\nΟ ΣΑΜΑΡΑΣ, Ο ΔΕΝΔΙΑΣ, Ο ΤΣΙΠΡΑΣ ΚΑΙ Ο ΠΑΠΑ...\nΤΟ ΙΣΡΑΗΛΙΝΟ ΙΝΣΤΙΤΟΥΤΟ ΜΕΛΕΤΩΝ ΕΘΝΙΚΗΣ ΑΣΦΑΛ...\nΗ ΑΝΑΠΤΥΞΗ ΣΤΗΝ ΧΩΡΑ ΤΟΥ ΚΟΥΛΗ ΚΑΙ ΤΟΥ ΠΡΟ...\nΝΑ ΑΝΑΚΗΡΥΧΘΕΙ Η 22α ΣΕΠΤΕΜΒΡΙΟΥ ΗΜΕΡΑ ΤΩΝ ...\nΠΕΡΙΠΟΥ ΤΟ 10 – 12% ΤΩΝ ΔΑΣΚΑΛΩΝ ΚΑΙ ΤΩΝ ΚΑ...\nΟΤΑΝ ΕΝΑΣ ΑΡΧΙΜΑΣΟΝΟΣ ΠΡΟΕΔΡΟΣ ΠΟΥ ΠΟΥΛΗΣΕ Τ...\nΑμερικανός ηθοποιός Stephen Baldwin: «ΟΙ ΑΓΙΟΙ...\nΟΤΑΝ ΕΝΑΣ ΠΡΟΔΟΤΗΣ ΤΟΥ ΛΑΟΥ ΠΟΥ ΤΟΝ ΓΕΝΝΗΣΕ...\nΔΗΛΩΣΗ ΤΣΙΠΡΑ: "ΟΧΙ ΣΤΟ ΕΛΛΗΝΙΚΟ ΠΕΤΡΕΛΑΙΟ. ...\nΤΟ ΠΝΕΥΜΑΤΙΚΟ ΕΠΙΠΕΔΟ ΤΩΝ ΑΞΙΩΜΑΤΙΚΩΝ ΤΟΥ ΣΗ...\nΟ ΜΗΤΣΟΤΑΚΗΣ ΥΛΟΠΟΙΕΙ ΤΟ ΔΟΓΜΑ ΟΖΑΛ: «ΔΕΝ ΧΡ...\nΚΑΛΕΝΤΕΡΙΔΗΣ: "ΘΕΛΟΥΝ ΝΑ ΝΟΙΩΘΟΥΜΕ ΕΝΟΧΕΣ ΠΟΥ...\nΟΤΑΝ Ο ΔΙΟΝΥΣΗΣ ΠΑΠΑΓΙΑΝΝΟΠΟΥΛΟΣ ΠΟΛΕΜΟΥΣΕ ΤΟ...\nΚΩΝΣΤΑΝΤΙΝΟΣ ΓΡΙΒΑΣ: Ο ΜΥΘΟΣ ΤΟΥ ΔΥΣΜΕΝΟΥΣ «...\nΟ ΑΝΑΠΛΗΡΩΤΗΣ ΥΠΟΥΡΓΟΣ ΕΞΩΤΕΡΙΚΩΝ ΤΗΣ ΤΟΥΡΚΙΑΣ, ...\nΟΙ «ΑΥΤΟΧΘΟΝΕΣ ΕΛΛΗΝΕΣ» ΕΙΧΑΝ ΠΡΟΒΛΕΨΕΙ ΟΤΙ ...\nΜΑΘΗΜΑΤΙΚΟΙ ΕΛΥΣΑΝ ΜΕΤΑ ΑΠΟ 100 ΧΡΟΝΙΑ ΤΟ Π...\nΟΤΑΝ Η ΕΥΡΩΠΗ ΞΥΠΝΗΣΕΙ…\nΑΝ ΟΙ ΠΟΛΙΤΙΚΟΙ ΜΑΣ ΔΕΝ ΗΤΑΝ ΑΝΙΚΑΝΟΙ Ή ΠΡ...\nΤΑ ΠΡΟΧΩΡΗΜΕΝΑ ΜΑΘΗΜΑΤΙΚΑ ΤΟΥ 21ου ΑΙΩΝΑ ΣΤΗ...\nΤΟ ΔΙΠΛΟ ΕΛΛΗΝΙΚΟ ΕΨΙΛΟΝ ΥΠΑΡΧΕΙ ΣΤΑ ΛΑΒΑΡΑ ...\nΑΤΟΜΑ ΠΟΥ ΜΙΣΟΥΣΑΝ ΤΟΥΣ ΕΛΛΗΝΕΣ ΕΠΕΒΑΛΑΝ ΔΙΕ...\nΣΑΝ ΣΗΜΕΡΑ, 27 ΣΕΠΤΕΜΒΡΙΟΥ 1831, Ο ΡΟΤΣΙΛΝΤ ...\nΕΛΛΑΣ, Η ΜΠΑΝΑΝΙΑ ΤΟΥ ΡΟΤΣΙΛΝΤ ΑΠΟ ΤΟ 1821....\nΙΣΜΕΤ ΙΝΟΝΟΥ: «Η ΘΡΑΚΗ ΜΑΣ ΠΑΡΑΔΟΘΗΚΕ ΑΠΟ ΤΟ...


Μέσα σε κλίμα ιδιαίτερης συγκίνησης και χαράς πραγματοποιήθηκε το πρωί της Παρασκευής η ορκωμοσία του τμήματος Πληροφορικής και ΜΜΕ του ΤΕΙ Πύργου. Εδώ και περίπου 3 χρόνια είχε να πραγματοποιηθεί ορκωμοσία για το συγκεκριμένο τμήμα ενώ σε ένα μήνα περίπου θα ξαναγίνει ορκωμοσία και των υπόλοιπων φοιτητών που περιμένουν να ορκιστούν. Λόγω των πολλών ατόμων που περίμεναν να ορκιστούν ήταν αδύνατο να γίνει 1 για όλους και έτσι “χωρίστηκε” σε δυο ημερομηνίες.\n113 πρώην πλέον φοιτητές και νυν πτυχιούχοι συγκεντρώθηκαν στο συνεδριακό κέντρο της Περιφερειακής Ενότητας Ηλείας μαζί με φίλους και συγγενείς.\nΤο φινάλε της ορκωμοσίας βρήκε σπουδαστές και σπουδάστριες να επιδίδονται σε ασπασμούς και φωτογραφίες.


29 Δεκεμβρίου 2021 | 10:32\nΣασμός : οι εξελίξεις στα επόμενα επεισόδια της σειράς είναι ραγδαίες καθώς ο Άγγελος σε σόκ μετά την αποκάλυψη της Στέλλας\nΗ Στέλλα τον χωρίζει και ξεσπά: Είμαι ερωτευμένη με τον Αστέρη….\nΗ ξαφνική συνάντηση της Στέλλας με τον Αστέρη Θα αποδειχθεί μοιραία βάζοντας σε κίνδυνο τη σχέση της με τον Άγγελο. Θα γίνει αιτία ο Αστέρης να χωρίσει η πρώην αρραβωνιαστικιά του το γιατρό;\nΗ σχέση του Άγγελου και της Στέλλας όσο περνάει ο καιρός πηγαίνει από το καλό στο καλύτερο. Ο γιατρός από την πρώτη στιγμή που αντίκρισε τη Στέλλα την ερωτεύθηκε κεραυνοβόλα.\nΔείτε ακόμη Σασμός: Τι έγραφε το γράμμα της Ανθούλας στο Μάρκο και πως η γιαγιά Ειρήνη φταίει για όλα όσα έγιναν (εικόνα)\nΜπορεί στην αρχή η γνωριμία τους να ήταν λίγο εκρηκτική, όμως η επόμενη φορά ήταν καθοριστική και για τους δύο. Ο Άγγελος ερωτεύεται πολύ τη γοητευτική δικηγόρο. Αργότερα μαθαίνει το παρελθόν της και τον παρολίγον γάμο της με τον Αστέρη, αλλά μπροστά στον έρωτα που νιώθει για τη Στέλλα θα τα προσπεράσει όλα προκειμένου να την κάνει δική του. Από την πλευρά της η Στέλλα γοητεύτηκε από τον Άγγελο και με τον τρόπο του την έκανε να αποκτήσει δυνατά αισθήματα για αυτόν.\nΗ πρώην αρραβωνιαστικιά του Αστέρη πέρασε μεγάλη θύελλα από το χωρισμό της. Τον αγάπησε τον Αστέρη και τον λογάριαζε για άντρα της, αλλά το όνειρο να ντυθεί νύφη δίπλα του γκρεμίστηκε με πολύ άγριο τρόπο. Η γνωριμία της με τον Άγγελο της ξύπνησε και πάλι την επιθυμία να έχει έναν άντρα στη ζωή της και της έδωσε τη δύναμη να τελειώσει οριστικά τη σχέση της με τον Αστέρη.\nΣύμφωνα με το περιοδικό TV mania , Η όμορφη κοπέλα αντιλαμβάνεται από την πρώτη στιγμή πως ο Άγγελος τη βλέπει σοβαρά, κάτι που την κολακεύει πολύ. Η αρχή της γνωριμίας τους θα τους φέρει πολύ κοντά και η Στέλλα θα νιώθει όμορφα στο πλευρό του αγαπημένου της. Μάλιστα, ο Άγγελος θα γνωρίσει και τους γονείς της, γεγονός που θα τους δώσει μεγάλη χαρά. Οι γονείς της Στέλλας ενθουσιάζονται με την επιλογή της κόρης τους. Στο πρόσωπο του Άγγελου Θα δουν τον ιδανικό σύζυγο για εκείνη.\nΤα πρώτα σύννεφα όμως στη σχέση του Άγγελου και της Στέλλας έρχονται. Η Στέλλα θα έχει μια απρόοπτη συνάντηση με τον Αστέρη και θα νιώσει πολύ φορτισμένη συναισθηματικά. Μέσα της θα δοκιμαστούν τα αισθήματα της για τον Άγγελο. Η παρουσία του πρώην αρραβωνιαστικού της θα της ξυπνήσει αναμνήσεις και νοσταλγία για την αγάπη που μοιράστηκαν.\nΟ Άγγελος σε σόκ μετά την αποκάλυψη της Στέλλας\nΗ συνάντηση αυτή θα επηρεάσει πολύ τη Στέλλα, κάτι που θα ομολογήσει και στον Άγγελο. Εκείνος από την πλευρά του νιώθει ενοχλημένος με την τυχαία συνάντηση του Αστέρη και της Στέλλας και κατακλύζεται από ζήλια. Σε κάποια στιγμή αδυναμίας, ο Άγγελος θα κάνει μία μικρή σκηνή ζηλοτυπίας στην αγαπημένη του και εκεί θα γίνει η ανατροπή. Η Στέλλα του ζητά να χωρίσουν και ξεσπά λέγοντας του πως είναι ερωτευμένη με τον Αστέρη.\nΟ Άγγελος σοκάρεται με την αντίδραση της. Άραγε ο χωρισμός τους θα είναι οριστικός ή θα είναι μία στιγμή αδυναμίας που θα τους χωρίσει για λίγο; πως θα αντιδράσει ο Άγγελος σε όλο αυτό;


Γρίπη : Η Κυβέρνηση κρύβει στοιχεία για την εξάπλωση της - ΤΑ ΝΕΑ\ntanea.gr > Ελλάδα > Γρίπη : Η Κυβέρνηση κρύβει στοιχεία για την εξάπλωση της\nΓρίπη : Η Κυβέρνηση κρύβει στοιχεία για την εξάπλωση της\nΠροβληματισμό και ανησυχία προκαλούν τα στοιχεία που φέρνει στο φως της δημοσιότητας η Πανελλήνια Ομοσπονδία Εργαζομένων στα Δημόσια Νοσοκομεία (ΠΟΕΔΗΝ), καταγράφοντας την «μαύρη τρύπα» στην ανοσία του υγειονομικού προσωπικού στο ΕΣΥ έναντι του ιού της γρίπης\nΜάρθα Καϊτανίδη 8 Φεβρουαρίου 2019 | 14:03\nΠροβληματισμό και ανησυχία προκαλούν τα στοιχεία που φέρνει στο φως της δημοσιότητας η Πανελλήνια Ομοσπονδία Εργαζομένων στα Δημόσια Νοσοκομεία (ΠΟΕΔΗΝ), καταγράφοντας την «μαύρη τρύπα» στην ανοσία του υγειονομικού προσωπικού στο ΕΣΥ έναντι του ιού της γρίπης.\nΜάλιστα, καταλογίζει στην κυβέρνηση ότι προσπαθεί να «θολώσει» το μέγεθος του προβλήματος και συνεπώς τα χαμηλά αντανακλαστικά του υπουργείου Υγείας. Και αυτό διότι τα rapid test και ο μοριακός έλεγχος γίνεται μόνον σε ασθενείς που νοσηλεύονται σε Μονάδες Εντατικής Θεραπείας και όχι σε απλούς θαλάμους.\nΜοιραία «ως αιτίες θανάτου πολλών ασθενών δηλώνονται οι επιπλοκές της γρίπης ή άλλο συνοδό νόσημα και όχι η γρίπη. Έτσι κρύβουν τον πραγματικό αριθμό θανάτων που προκλήθηκαν από επιπλοκές της γρίπης», αναφέρεται στην ανακοίνωση της ΠΟΕΔΗΝ.\nΑνεπάρκεια όμως, καταγγέλλει η Ομοσπονδία και στα αποθέματα εμβολίων στο ΕΣΥ. «Τα νοσοκομεία προμηθεύτηκαν εμβόλια της γρίπης για το προσωπικό που φθάνουν στο 25% του αριθμού που υπηρετεί. Ο εμβολιασμός του υγειονομικού προσωπικού στη χώρα μας είναι προαιρετικός. Σε άλλες χώρες της Ευρώπης είναι υποχρεωτικός (Μ.Βρετανία κλπ). Στην Αμερική δεν προσλαμβάνονται ή απολύονται οι υπάλληλοι που δεν έχουν εμβολιαστεί για τη γρίπη. Τα εμβόλια που διέθεσαν στη δημόσια Υγεία όπως ανακοινώθηκε είναι 20.000. Το υγειονομικό προσωπικό που υπηρετεί είναι 90.000».\nΕπιπλέον και με αφορμή την χτεσινή συνέντευξη τύπου στο Κέντρο Ελέγχου και Πρόληψης Νοσημάτων, όπου οι αρμόδιοι αποκάλυψαν ότι δεν έχουν ακριβή στοιχεία για τον εμβολιασμό του προσωπικού στο ΕΣΥ, εκφράζοντας εντούτοις την εκτίμηση ότι καταγράφτηκε εφέτος αύξηση εμβολιασμών, η Ομοσπονδία υπογραμμίζει ότι «το Υπουργείο Υγείας διαθέτει τον ακριβή αριθμό των υγειονομικών που εμβολιάστηκαν και το κρύβει».\nΚαι εξηγεί: «Το ΚΕΕΛΠΝΟ λαμβάνει συμπληρωμένη φόρμα από τα Νοσοκομεία κάθε μήνα για τον αριθμό των εργαζομένων που εμβολιάστηκαν και τον συνολικό αριθμό που υπηρετεί. Μάλιστα για να προτρέψει περισσότερο τους επαγγελματίες υγείας να εμβολιαστούν έχει στείλει και φόρμα άρνησης η οποία θα πρέπει να συμπληρώνεται από τους υπαλλήλους που αρνούνται να εμβολιαστούν και τους λόγους που αρνούνται. Η φόρμα αυτή παραμένει στα αρχεία των νοσοκομείων και το ΚΕΕΛΠΝΟ λαμβάνει τον αριθμό των υπαλλήλων που συμπλήρωσαν την φόρμα άρνησης».\nΣυναγερμός για τις κλίνες ΜΕΘ\nΤην Παρασκευή το πρωί 60 ασθενείς, διασωληνομένοι σε κοινούς θαλάμους, βρίσκονταν στη λίστα αναμονής του ΕΚΑΒ. Κάθε ημέρα εξυπηρετούνται περίπου πέντε ασθενείς, όπως αναφέρει η Ομοσπονδία, με αποτέλεσμα ο χρόνος αναμονής να είναι περίπου εφτά ημέρες, με ό,τι αυτό συνεπάγεται για την πορεία των ασθενών.\nΥπενθυμίζεται ότι τουλάχιστον 39 άνθρωποι έχουν χάσει τη ζωή τους από την γρίπη στη χώρα μας ενώ συνολικά 165 χρειάστηκαν εντατική θεραπεία, εκ των οποίων οι 60 παραμένουν σε Μονάδες Εντατικής Θεραπείας ανά τη χώρα\nΣχετικά άρθρα Γρίπη : Ως τέλη Μαρτίου θα «θερίζει» - Πώς να προστατευτείτε


Στενή παρακολούθηση για κάθε διατραπεζικό έμβασμα καθιερώνει κανονισμός που ψήφισε το Ευρωπαϊκό Κοινοβούλιο. Από την 1η Ιανουαρίου κάθε έμβασμα, ανεξάρτητα από το ποσό που αφορά, πρέπει να συνοδεύεται από πλήρη στοιχεία ταυτότητος όχι μόνο του παραλήπτη αλλά και του....\nΣτενή παρακολούθηση για κάθε διατραπεζικό έμβασμα καθιερώνει κανονισμός που ψήφισε το Ευρωπαϊκό Κοινοβούλιο. Από την 1η Ιανουαρίου κάθε έμβασμα, ανεξάρτητα από το ποσό που αφορά, πρέπει να συνοδεύεται από πλήρη στοιχεία ταυτότητος όχι μόνο του παραλήπτη αλλά και του αποστολέα.\nΗ υποχρέωση αυτή θα ισχύει τόσο για μεταβίβαση χρημάτων εκτός της Ευρωπαϊκής Ενωσης όσο και μεταξύ των κρατών- μελών. Επίσης, οι ευρωπαϊκές τράπεζες υποχρεώνονται να διατηρούν στα αρχεία τους στοιχεία κάθε μεταφοράς χρημάτων για διάστημα πέντε ετών, καθώς και να ενημερώνουν τις υπηρεσίες ασφαλείας εφόσον αυτό απαιτηθεί.\nΤο Ευρωπαϊκό Κοινοβούλιο ενέκρινε τον κανονισμό με ευρύτατη πλειοψηφία και με το επιχείρημα ότι η ρύθμιση αυτή θα συμβάλει στον εντοπισμό τυχόν τρομοκρατικών ή άλλων εγκληματικών διασυνδέσεων, μεταξύ αποστολέων και παραληπτών χρημάτων. Τους επόμενους μήνες ο νέος κανονισμός αναμένεται να εγκριθεί από τις κυβερνήσεις, προκειμένου να αρχίσει η εφαρμογή του από το ερχόμενο έτος.\nΠαράταση ειδικών μέτρων τοπικού χαρακτήρα σε Ευρυτανία και Αργολίδα - Εφαρμογή ειδικών μέτρων σε Πέλλα, Πιερία, Ημαθία και Καβάλα πριν 7 ώρες\nΤο πακέτο της ΔΕΘ και το «λεφτόδενδρο» πριν 7 ώρες\ne-ΕΦΚΑ: Σε νέα διεύθυνση το Τμήμα Γραμματείας-Πρωτοκόλλου του Β' Περιφερειακού Υποκαταστήματος Μισθωτών Αττικής-Αθηνών-Κεντρικού Τομέα (Απονομών Συντάξεων) πριν 13 ώρες\nΥπ. Ανάπτυξης: Κανόνες λειτουργίας αποδυτηρίων στα γυμναστήρια από Δευτέρα 20 Σεπτεμβρίου πριν 13 ώρες\n«Τουρισμός για όλους»: Έναρξη υποβολής αιτημάτων πληρωμής για παρόχους για την περίοδο από 1/1/2021 έως 31/5/2021 πριν 15 ώρες\nΠαράταση ειδικών μέτρων τοπικού χαρακτήρα σε Ευρυτανία και Αργολίδα - Εφαρμογή ειδικών μέτρων σε Πέλλα, Πιερία, Ημα… https://t.co/ImkKuWcdhO πριν 9 ώρες\ne-ΕΦΚΑ: Σε νέα διεύθυνση το Τμήμα Γραμματείας-Πρωτοκόλλου του Β' Περιφερειακού Υποκαταστήματος Μισθωτών Αττικής-Αθη… https://t.co/nbDtMKjQmQ πριν 14 ώρες\nΥπ. Ανάπτυξης: Κανόνες λειτουργίας αποδυτηρίων στα γυμναστήρια από Δευτέρα 20 Σεπτεμβρίου https://t.co/1ReRpWEaB6 https://t.co/7XPCQ0NIfA πριν 14 ώρες\n«Τουρισμός για όλους»: Έναρξη υποβολής αιτημάτων πληρωμής για παρόχους για την περίοδο από 1/1/2021 έως 31/5/2021… https://t.co/n9jCfiT7U6 πριν 16 ώρες


ΚΡΙΣΕΙΣ... ΦΙΛΑΔΕΛΦΕΙΑΣ - ΧΑΛΚΗΔΟΝΑΣ: Χτύπησε ταβάνι η κρίση πανικού των συνηγόρων των νεοναζιστών\nΧτύπησε ταβάνι η κρίση πανικού των συνηγόρων των νεοναζιστών\nΕχουμε επισημάνει πως όταν η ακροαματική διαδικασία στη δίκη της ΧΑ περάσει στο στάδιο των αναγνωστέων εγγράφων, οι συνήγοροι υπεράσπισης των νεοναζιστών θα πάθουν κρίση πανικού. Οταν άρχισε η διαδικασία των αναγνωστέων εγγράφων, ο συνήγορος υπεράσπισης των νεοναζιστών Χρ. Τσάγκας ισχυριζόταν ότι οι συνήγοροι της πολιτικής αγωγής, ενώ είναι έτοιμοι να προτείνουν ποια από τα αναγνωστέα έγγραφα πρέπει να δια-βαστούν, να προβληθούν (βίντεο από τους σκληρούς δίσκους), να ακουστούν (συνομιλίες), δεν το κάνουν και καθυστερούν εσκεμμένα να καταθέσουν τις προτάσεις τους. Οταν, όμως, άρχισαν τα αποκαλυπτήρια, εκδηλώθηκε και η κρίση πανικού των υπερασπιστών των νεοναζιστών, που εκδηλώνεται πότε με βουβαμάρα, πότε με λογοκρισία των θέσεων του φίρερ της ΧΑ για τον εθνικοσοσιαλισμό και άλλα ζητήματα που τον εκθέτουν, και πότε με το επαναλαμβανόμενο παράπονο του Τσάγκα ότι οι συνήγοροι πολιτικής αγωγής καθυστερούν εσκεμμένα να καταθέσουν τις προτάσεις τους για τα αναγνωστέα έγγραφα.\nΣτη συνεδρίαση της 15ης Μάη του 2018, αυτή η κρίση πανικού χτύπησε ταβάνι. Αρχισε με το αγαπημένο μοτίβο του Χρ. Τσάγκα που μίλησε και πάλι για σκόπιμη καθυστέρηση των συνηγόρων πολιτικής αγωγής στην κατάθεση των προτάσεών τους για τα έγγραφα που πρέπει να αναγνωστούν, να προβληθούν, να ακουστούν. Παίρνοντας αφορμή από την κατάθεση από τον συνήγορο πολιτικής αγωγής Θανάση Καμπαγιάννη της πρότασης για το τι πρέπει να «παιχτεί» και να διαβαστεί από τον σκληρό δίσκο του Κασιδιάρη, ο Τσάγκας είπε: «Κυρία πρόεδρε, και εμείς ως υπεράσπιση έχουμε αρκετά να ζητήσουμε να προβληθούν από τα συγκεκριμένα αναγνωστέα. Ομως, αφού λάβαμε τώρα γνώση, να τα δούμε σε επόμενες συνεδριάσεις. Θεωρώ ότι δεν είναι δυνατόν να προχωρήσουμε τώρα. Εμείς το είχαμε επισημάνει από πριν. Η πολιτική αγωγή μάλιστα διακήρυττε, ότι εδώ και πολλούς μήνες ήταν έτοιμη να καταθέσει αυτά τα έγγραφα. Ωστόσο, εσκεμμένα, επίτηδες και σκόπιμα, καθυστέρησε να τα φέρει. Τα φέρνει τώρα εν ώρα συνεδρίασης. Εμείς λέμε, επιφυλασσόμαστε».\nΟ ισχυρισμός του υπερασπιστή των νεοναζιστών περί σκόπιμης καθυστέρησης από την πλευρά της πολιτικής αγωγής δεν έχει καμία βάση, γιατί η πολιτική αγωγή δεν υποχρεούται από καμιά διάταξη του Κώδικα Ποινικής Δικονομίας να ενημερώνει τους συνηγόρους υπεράσπισης, αν και -μολονότι δεν είναι υποχρεωμένη να το κάνει- το κάνει στην πράξη προκειμένου να διευκολυνθεί η ακροαματική διαδικασία. Ο ισχυρισμός αυτός προβάλλεται προκειμένου η υπεράσπιση να δικαιολογήσει τη δική της τακτική, της σκόπιμης καθυστέρησης της ακροαματικής διαδικασίας.\nΑυτό αποδεικνύεται και από το γεγονός ότι συστηματικά οι συνήγοροι υπεράσπισης ζητούν την προβολή βίντεο με ομιλητή τον φίρερ που «στρογγυλεύει» θέσεις των νεοναζιστών. Αυτό συνέβη για μια ακόμη φορά στη συγκεκριμένη συνεδρίαση με την προβολή τμήματος της ομιλίας του φίρερ στην εκδήλωση που έκαναν οι χρυσαυγίτες στις Θερμοπύλες, στις 25 Αυγούστου του 2012. Στόχος τους ήταν να λογοκρίνουν το βίντεο ώστε να μην ακουστούν αυτά με τα οποία έκλεισε την ομιλία του: «Να δούνε τι σημαίνει τάγματα εφόδου, να δούνε τι σημαίνει μάχη, τι σημαίνει αγώνας, τι σημαίνει οι ξιφολόγχες να ακονίζονται στα πεζοδρόμια»!\nΣε προηγούμενη συνεδρίαση, είχαν προβληθεί τα βίντεο 0193 και 0194 από το παράρτημα 14.3 του αναγνωστέου εγγράφου 327, που είναι οι σκληροί δίσκοι που κατασχέθηκαν στο σπίτι του φίρερ της ΧΑ Ν. Μιχαλολιάκου. Είναι βίντεο που περιέχουν τμήματα της ομιλίας του στις Θερμοπύλες στις 25 Αυγούστου του 2012. Στην ιστοσελίδα τους οι νεοναζιστές είχαν «ανεβάσει» την επομένη της εκδήλωσης, στις 26 Αυγούστου του 2012, το βίντεο με ολόκληρη την ομιλία του φίρερ στις Θερμοπύλες. Πώς προέκυψαν τα βίντεο 0193 και 0194; Αυτοί οι σκληροί δίσκοι του Μιχαλολιάκου κατασχέθηκαν πολλές μέρες μετά τη δολοφονία του αντιφασίστα Παύλου Φύσσα. Φυσικά, ο Μιχαλολιάκος δεν είναι αφελής. Απλά, πίστευε ότι, επειδή είχαν το ακαταδίωκτο από τον δικαστικό και αστυνομικό μηχανισμό, με άνωθεν εντολές, δε θα ακουμπούσαν τη ΧΑ και τον ίδιο ακόμα και μετά τη δολοφονία του Παύλου Φύσσα.\nΣτη συνεδρίαση της 15ης Μάη, προβλήθηκε βίντεο από το αναγνωστέο 327, που πρότειναν οι συνήγοροι υπεράσπισης της ΧΑ. Αυτοί, όμως, πρότειναν να παιχτεί το βίντεο 0193 και όχι το 0194, που περιέχει το απόσπασμα με το οποίο ο Μιχαλολιάκος έκλεισε την ομιλία του στις Θερμοπύλες, με το χιτλερικό σλόγκαν «τι σημαίνει οι ξιφολόγχες να ακονίζονται στα πεζοδρόμια». Δεν πρόκειται για… ποιητική έξαρση του Μιχαλολιάκου. Πρόκειται για στίχο από τον ύμνο των ταγμάτων εφόδου του Χίτλερ που στα ελληνικά έχει αποδοθεί ως «τροχίστε στην αγκωνή του πεζοδρομίου τα μεγάλα μαχαίρια σας»! Είναι ευνόητος, λοιπόν, ο λόγος για τον οποίο οι υπερασπιστές των νεοναζιστών πρότειναν να παιχτεί μόνο το βίντεο 0193. Δεν ήθελαν να φανεί και ν’ ακουστεί η διακήρυξη από τον ίδιο τον φίρερ Μιχαλολιάκο του μεγάλου έρωτα που τρέφουν ο ίδιος και τα μέλη της νεοναζιστικής συμμορίας για τον Χίτλερ και τον εθνικοσοσιαλισμό.\nΜαταιοπονούν, όμως. Τα αναγνωστέα έγγραφα 327 (σκληρός δίσκος του Μιχαλολιάκου) και 331 (σκληρός δίσκος της κόρης του) -και όχι μόνο αυτά- είναι «φορτωμένα» με εθνικοσοσιαλισμό, με πίστη στον Αρχηγό, με τη στρατιωτική οργάνωση και πειθαρχία της ΧΑ, με τη φασιστική δράση των ταγμάτων εφόδου.\nΜετά από την παρέμβαση του Χρ. Τσάγκα, έλαβαν το λόγο, με τη σειρά, οι συνήγοροι υπεράσπισης των νεοναζιστών Γ. Μιχαλόλιας και Δ. Βελέτζα και υπέβαλαν αίτημα να μην παιχτούν -είτε ηχητικά είτε βιντεοληπτικά- τα ηλεκτρονικά αρχεία μερικών αναγνωστέων εγγράφων ή να μη ληφθούν υπόψη από το δικαστήριο, μεταχρονολογημένα. Ο πρώτος ζήτησε να μην ακουστούν και προβληθούν τα ηλεκτρονικά αρχεία που συνοδεύουν το αναγνωστέο 331, ηλεκτρονικά αρχεία που βρέθηκαν και κατασχέθηκαν στο σπίτι της κόρης του φίρερ Ουρανίας Μιχαλολιάκου. Είχε ήδη αναγνωστεί στο δικαστήριο η Εκθεση Εργαστηριακής Πραγματογνωμοσύνης, που είχε συνταχθεί από τη Διεύθυνση Εγκληματολογικών Ερευνών, μετά από την έρευνα που έκαναν στελέχη της στα ηλεκτρονικά αρχεία, και ήρθε ο συνήγορος υπεράσπισης να ζητήσει όψιμα και με έωλα επιχειρήματα να μην ακουστούν και προβληθούν τα ηλεκτρονικά αρχεία της Ουρανίας Μιχαλολιάκου!\nΟ Γ. Μιχαλόλιας, που γνωρίζει καλά νομικά, γνωρίζει επίσης ότι τα επιχειρήματά του είναι έωλα. Υπέβαλε όμως αυτό το αίτημα, γιατί προφανώς τα ηλεκτρονικά αρχεία της Ουρανίας Μιχαλολιάκου επιβεβαιώνουν απόλυτα τον εγκληματικό χαρακτήρα της ΧΑ. Υπέβαλε το αίτημα όψιμα και όχι πριν από την ανάγνωση της Εκθεσης Εργαστηριακής Πραγματογνωμοσύνης, γιατί κατά τη γνώμη μας, ειδικά μετά την προβολή του ηλεκτρονικού αρχείου του Ν. Μιχαλολιάκου, η κρίση πανικού των υπερασπιστών των νεοναζί έπιασε ταβάνι. Εχουν χάσει τον έλεγχο και κάνουν κινήσεις απελπισίας. Μόνον έτσι μπορεί να ερμηνευτούν αυτές οι κινήσεις τους.\nΕπί του αιτήματος της υπεράσπισης των νεοναζιστών τοποθετήθηκαν οι συνήγοροι πολιτικής αγωγής Θ. Καμπαγιάννης και Μ. Μαλαγάρης. Ας δούμε πώς εξελίχθηκε η σχετική συζήτηση.\nΟ Γ. Μιχαλόλιας άρχισε λέγοντας: «Εγώ, κα πρόεδρε, έχω επισημάνει το εξής θέμα. Να σας πω, ότι το θέτω περισσότερο υπόψη σας. Γιατί εγώ τουλάχιστον, όπως είναι διατυπωμένο, δεν το έχω καταλάβει». Με την εισαγωγή του αυτή ο συνήγορος υπεράσπισης, εμμέσως πλην σαφώς, άφησε να εννοηθεί από την πρόεδρο Μαρία Λεπενιώτη και από όσους γνωρίζουν νομικά, ότι η προσέγγισή του για τη μη προβολή των συγκεκριμένων ηλεκτρονικών αρχείων «μπάζει». Συνέχισε λέγοντας ότι το βούλευμα που διατάσσει να ανοίξουν όλοι αυτοί οι σκληροί δίσκοι και τα ηλεκτρονικά μέσα είναι το 2291 του 2013. Διάβασε δε επιλεκτικά ένα απόσπασμα από αυτό το βούλευμα για να βγάλει το αυθαίρετο συμπέρασμα ότι δεν μπορεί -όπως δήθεν ορίζεται από το βούλευμα 2291/2013- να τύχουν επεξεργασίας στοιχεία που αφορούν αμιγώς τρίτα πρόσωπα και επικοινωνία κατηγορουμένων με τρίτα πρόσωπα. Διάβασε ένα ακόμη απόσπασμα για να αναρωτηθεί: από τον ηλεκτρονικό δίσκο της κας Μιχαλολιάκου δεν μπορώ να καταλάβω πώς μπορούν να χρησιμοποιηθούν στοιχεία που δεν αφορούν ή επικοινωνία μεταξύ κατηγορουμένων -και εμπεριέχονται σ’ αυτό το δίσκο- ή κατηγορουμένων με τρίτα πρόσωπα. Δηλαδή, εάν κάποιος είναι αμιγώς τρίτο πρόσωπο, πώς θα ανοίξουμε το σκληρό του δίσκο; Κατέληξε λέγοντας ότι θεωρεί πως εκ παραδρομής περιήλθε στα αναγνωστέα ο δίσκος της Μιχαλολιάκου και κατά παράβαση του βουλεύματος 2291/2013!\nΕγινε φανερή η αγωνία που οδήγησε στην απέλπιδα προσπάθεια του Γ. Μιχαλόλια να μην ανοίξει και να μη ληφθεί υπόψη από το δικαστήριο το ηλεκτρονικό αρχείο της κόρης του φίρερ της ΧΑ. Κρίνοντας την επιχειρηματολογία του, με βάση τις νομικές μας γνώσεις και την εμπειρία μας από το πολύχρονο δικαστικό ρεπορτάζ, μπορούμε να πούμε ότι αυτή «μπάζει» από κάθε άποψη. Ο συνήγορος πολιτικής αγωγής Θ. Καμπαγιάννης, με νομική πληρότητα, απέδειξε το αβάσιμο των ισχυρισμών των συνηγόρων υπεράσπισης Γ. Μιχαλόλια και Δ. Βελέτζα και κατέληξε ότι το δικαστήριο δεν πρέπει καν να υπεισέλθει στο αίτημα της υπεράσπισης (παραθέτουμε παρακάτω την τοποθέτησή του).\nΣε ό,τι αφορά τη Δ. Βελέτζα, βασικοί πυλώνες του αιτήματός της ήταν να μην προβληθούν ή να μη ληφθούν υπόψη τα ηλεκτρονικά αρχεία συγκεκριμένων ανθρώπων, γιατί αυτοί είτε δεν έχουν κατηγορηθεί, είτε τα αδικήματά τους δεν είναι συναφή. Μάλιστα, για κάποιον απ’ αυτούς πρότεινε το διαχωρισμό της υπόθεσής του και την παραπομπή του στο Μονομελές Πλημμελειοδικείο Αθήνας! Η προσέγγιση αυτή προκάλεσε, όπως ήταν φυσικό, αίσθηση και τον αντίλογο της προέδρου Μ. Λεπενιώτη. Ειδικά το αίτημά της για διαχωρισμό του κατηγορούμενου Στέφα, που τελικά έχει κατηγορηθεί για αδίκημα πλημμεληματικού χαρακτήρα, και την παραπομπή του στο Μονομελές Πλημμελειοδικείο, θα προκαλούσε χαμόγελο συγκατάβασης ακόμα και σε πρωτοετή της Νομικής, ο οποίος γνωρίζει ότι αίτημα διαχωρισμού μιας υπόθεσης από το Τριμελές Εφετείο Κακουργημάτων και παραπομπής της στο Μονομελές Πλημμελειοδικείο δεν τίθεται στο στάδιο της ανάγνωσης αναγνωστέων εγγράφων, και μάλιστα σε πολύ προχωρημένη φάση του.\nΟ συνήγορος πολιτικής αγωγής Θ. Καμπαγιάννης είπε:\n«Οσον αφορά το αναγνωστέο 202 για το Ρεσάλτο, το 331 για την Ουρανία Μιχαλολιάκου και το 337 για τον Σαβόγλου, θεωρούμε ότι το δικαστήριο δεν πρέπει να υπεισέλθει καν στο αίτημα της υπεράσπισης. Τα συγκεκριμένα αναγνωστέα έχουν αναγνωστεί. Δεν υπάρχει, κα πρόεδρε, ζήτημα διαφοροποίησης του συνημμένου ψηφιακού δίσκου από την έκθεση. Η συγκεκριμένη ένσταση και το συγκεκριμένο αίτημα θα έπρεπε να είχε υποβληθεί πριν αναγνωστούν οι συγκεκριμένες εκθέσεις. Από της στιγμής που ανεγνώσθησαν οι συγκεκριμένες εκθέσεις, δεν είναι δυνατόν να έχει άλλη αντιμετώπιση το δικαστήριο όσον αφορά την έκθεση και άλλη όσον αφορά τον ψηφιακό δίσκο. Οσον αφορά τα αναγνωστέα 202, 331, 337, δεν πρέπει να υπεισέλθει καν το δικαστήριο.\nΑπό εκεί και πέρα, επειδή ακούγονται πολλά, όλα αυτά τα αναγνωστέα, κα πρόεδρε, μετά το αναγνωστέο 173, είναι αναγνωστέα που αφορούν την εγκληματική οργάνωση. Ολα τα αναγνωστέα πριν το 173 είναι αναγνωστέα των τριών επιμέρους υποθέσεων. Και από εκεί και πέρα, όλα τα άλλα, ακόμα και εάν αφορούν τις επιμέρους υποθέσεις, έχουν τεθεί προκειμένου να διερευνηθεί ο οργανωμένος χαρακτήρας αυτής της οργάνωσης. Αρα, γι’ αυτό το λόγο έχουν τεθεί. Δηλαδή, το 227, για τον Δράκο και τον Χαϊδά, απόφαση για τους Κορίνθιους, δεν έχει τεθεί γιατί είναι εδώ κατηγορούμενοι ο Δράκος και ο Χαϊδάς. Εχει τεθεί για το ζήτημα των όπλων. Οπως το 229 του Ρήγα, το 231 του Σιώη, δεν έχει σημασία ότι δεν είναι κατηγορούμενοι.\nΤέλος, όσον αφορά το βούλευμα, το 2291 του 2013: μία προσεκτική ανάγνωση του βουλεύματος απαντάει σε όλα τα ερωτήματα τα οποία έθεσε η υπεράσπιση. Στο φύλλο 2 και 3 υπάρχει ρητή αναφορά των κατηγορουμένων, 29 άτομα. Εκεί δεν αναφέρεται η Μιχαλολιάκου, είναι άλλο ζήτημα αυτό. Στο φύλλο 21 αναφέρονται τα ευρήματα στο σπίτι της Μιχαλολιάκου. Και από εκεί και πέρα, στο τέλος, στο φύλλο 40, η αναφορά είναι πολύ συγκεκριμένη: Να διερευνηθούν πλήρως από τα παραπάνω πειστήρια οι ηλεκτρονικοί υπολογιστές-usb-εξωτερικοί δίσκοι καθώς και οιασδήποτε άλλης μορφής ηλεκτρονικά αρχεία αποθηκευμένα σε αυτόν, περιέχοντα οιασδήποτε μορφής δεδομένα.\nΔεν υπάρχει λοιπόν ζήτημα επικοινωνίας των κατηγορουμένων ή των κατηγορουμένων και τρίτων, αλλά οιασδήποτε μορφής δεδομένα, τα οποία μπορούν να ενισχύσουν, να βοηθήσουν στη διερεύνηση της κατηγορίας της εγκληματικής οργάνωσης, που αφορούν τα αναγνωστέα μετά το αναγνωστέο 173».\nΘα πρέπει να αναγνωστούν, κατέληξε ο Θ. Καμπαγιάννης. Καμία παραδρομή από τον κ. εισαγγελέα. Ορθά τέθηκαν τα συγκεκριμένα.\nΟ συνήγορος πολιτικής αγωγής Μ. Μαλαγάρης, πέραν όσων ανέπτυξε ο συνάδελφός του Θ. Καμπαγιάννης για το αναγνωστέο 331 της Ουρανίας Μιχαλολιάκου, αναφέρθηκε στο ζήτημα της επικοινωνίας της Μιχαλολιάκου με τρίτους, γνωστοποιώντας στοιχεία από το αναγνωστέο, και σημείωσε ότι η επικοινωνία με τρίτους έχει αποδειχτεί από το δελτίο της αστυνομίας.\nΕκτιμούμε ότι το δικαστήριο θα απορρίψει τα αιτήματα των συνηγόρων υπεράσπισης των νεοναζιστών (που εκτός των άλλων τέθηκαν και πολύ ετεροχρονισμένα) και θα αποφασίσει ότι ορθά τέθηκαν τα αναγνωστέα από τον εισαγγελέα και ότι θα πρέπει να προβληθούν και να ακουστούν τα ηλεκτρονικά αρχεία που συνοδεύουν τα συγκεκριμένα αναγνωστέα έγγραφα.\nΕπειδή ο συνήγορος υπεράσπισης Χρ. Τσάγκας επανέλαβε αυτό που είχε πει στην αρχή, για τις προτάσεις για τα αναγνωστέα που η πολιτική αγωγή, εσκεμμένα, καταθέτει δήθεν πολύ αργά, ζήτησε το λόγο ο συνήγορος πολιτικής αγωγής Θ. Θεοδωρόπουλος και του απάντησε: Τα δικαστήρια λένε πολλές φορές «ανεγνώσθη το τάδε αναγνωστέο» ή «τι θέλετε να αναγνώσουμε;». Από πού κι ως πού πρέπει να το έχουν δώσει προηγουμένως για να πει και ο άλλος «θέλω»; Αυτό το κάνουμε για τη διευκόλυνση της διαδικασίας, αλλά όχι γιατί είναι προϋπόθεση του τι θα προτείνει η υπεράσπιση, να γνωρίζει εκ των προτέρων τι θα προτείνει η πολιτική αγωγή σε ένα αναγνωστέο έγγραφο.\nΕμείς θα το πούμε όσο γίνεται πιο απλά: η υπεράσπιση των νεοναζιστών κάνει αυτόν τον θόρυβο, κατηγορώντας την υπεράσπιση για… κρυψίνοια, επειδή είναι πανικόβλητη. Τρέμει για το περιεχόμενο των αναγνωστέων εγγράφων, ιδιαίτερα των κάθε είδους ηλεκτρονικών αρχείων, γιατί μέσα απ’ αυτά προβάλλει σε όλη την ανατριχιαστική μεγαλοπρέπειά του ο ναζιστικός, εγκληματικός χαρακτήρας της Χρυσής Αυγής.


Αυτοκίνητα που πετάνε χωρίς να έχουν έλικες ή φτερά, είναι μια εικόνα που συναντούμε σ�� ταινίες επιστημονικής φαντασίας.\nΠρόκειται για ένα τετραθέσιο όχημα, με δυνατότητα μεταφοράς φορτίου άνω των 500 κιλών, που θα μπορεί να κινείται σαν εκτός δρόμου - όχημα, αλλά θα μπορεί να απογειώνεται και να προσγειώνεται άμεσα. Επιπλέον θα μπορεί να πετάει σε ύψος 3000 μέτρων με ταχύτητα ίση με εκείνη ενός ελαφρού αεροσκάφους Τσέσνα, ενώ θα μπορεί να προφέρει δυνατότητα εναλλαγής χειρισμών κατά την μετάβαση από ιπτάμενη κατάσταση σε προσεδάφιση.\nΤο Πεντάγωνο έχει εξασφαλίσει χρηματοδότηση 54 εκατομμυρίων δολαρίων για την ανάπτυξη του προγράμματος. "Στα τέσσερα επόμενα χρόνια", δήλωσε ο εκπρόσωπος του Defense Advanced Projects Agency, "το πρωτότυπο θα είναι έτοιμο για δ